Ауаҩы исахьа аарԥшышьеи, ибаҟа аҟаҵашьеи рҟынгьы ехнатон иҭахын иара иаанӡа ишыҟарҵоз еиԥшымхарц, уимоу, ԥасатәи аҟазара иаҿагыларц.


Исгәаԥхоит, аха ас зыхә цәгьоу апалта сара сыԥхыӡгьы иалашәом, – лҳәеит аԥҳәыс.


Ҳара ус баша ҳацхырааҩцәоуп акәымзар, Ауаҩы ишара знапы алакыҵәҟьоу зхьышьаргәыҵа ҳакәхшоу бара боуп.


Наҟ, уи аҽаваӡо, ахы ҟәыншьо игылан, иара аҩын ду иахшазшәа, қьырмытла иҟаҵаз, макьана имхьшәашәац ауаџьаҟ, афатәқәа ирыҵагьежьуа акраамҭа амца зҭоу аплита иазынханы иҟоу аԥхара ала згәы рыԥхоу амаҵурҭа.


Аҵла иалҟьаз амаҭ ицҳаит ҳәа шырҳәо аиԥш, убасҟан ауп Мсым Хәыҷы ианидыр Иоан инацәахы дшахыкәиршаз.


Исгәалашәоит усҟан, Аԥсны ашәҟәыҩҩцәа реидгыла хантәаҩыс санамаз, Константин Ломиеи Алиоша Лашәриеи ҿыц аҩра ианалагаз.


Иаҳбазгьы ҳбеит, аха ҳҭаца дышьҭкәыцәаа даннеигоз дызлеигаз амҩала ҳааигаргьы шьахәымзи, иҳәахт Аалықә, иԥаҵақәа хьыдышьшь дахьҽыжәыз.


Арҭ анҵамҭақәа зыбзоуроугьы Аԥсуара ашкол аҿы аҵара нап ахьадыркыз ауп


Ус иҟамызҭгьы аҳәынҭқар-ԥҳәыс Ҭамара лԥа Георги Аҩбатәи ихьӡ аԥсуа хьӡы Лаша ҳәа ацырҵарымызт.


Аҭырқәцәа абриаҟара аамҭа Аԥсны иахатәан, аха аԥсуак аҵара иҵартә школгьы аадмыртит.


Аԥсадгьыл азы ахамеигӡарагьы ауаҩы ишьа-идала аб иҟнытә аԥа иахь, аԥа иҟнытә амаҭа иахь ииасуазаап.


Уи игәы ианаалом, аха аҵыхәтәаны иныруеит иара дзыхьчо мчык шыҟоу


Даагәырӷьеит дҩазгаз днарылаԥш, ԥшьаала рҟәаҟәа днас-насқәан, дныҟәеит ахаҵа уа хыла


Сшәыҳәоит шәсыцхраарц, аҩнгьы исызрашәҳәарц, – лҳәан Мери лыблақәа аҳәара хыҳәҳәыла дындәылҵит.


Аԥсшьарҭа ҩнаҿы дшааиз еиԥшҵәҟьа, иашоуп, ателефон дасит, аха реицәажәара зынӡаск даҽакала иҟалеит.


Аполиак бызшәа, Апо́льш бызшәа́ () — Полша ҳәынҭқарра бызшәас иамоуп. Славиан группа, индо-европеитә ажәла иреиоуп.


Схы анҩышьҭысх сыблақәа ирыҵыддуаз ацыԥхь дналызбааит Матильда уи, аӡы зҵабаз аԥсыӡ еиԥш, лҿы аартуа, иаркуа аҿырҳасра дшаҿыц даҿын.


Амилаҭқәа рацәаны иахаилоу ашәахтә-бахтәқәа ршоит ауаа шаҟаҩы дыҟоу аҳасаб ала


Адгьылбжьаратәи амшын аҭра иҭыҵуеит ҳәа амш аҭагылазаашьа асводкақәа рыдкылара иаҿуп.


Саԥхьа инықәлоит ҩымҭак, са сыда, уаҩ илаԥш зхьымсыц, иаԥызҵаз инаҩс.


Аколхцәа рҿы зыԥсҭазаара иалҵуаз ахаҵа иԥсыжра иадҳәало аҵас-қьабз далацәажәауеит Вахуштигьы, ҳәа иҩуеит Алықьса Папасқьыргьы, насгьы убри инацҵаны иҳәоит абас


Еицыз зегьы рацкыс са соуп аџьабаа збаз, уи азы сыхәҭаа еиҳа иацәахароуп.


Урҭ ажәлар рымаҵ аураҿы ауалафахәы аҵкыс еиҳаз ахьӡ-аԥша рыман, урҭ ирдыруан ажәлар ргәы ацаԥха, уи ала ажәлар ныҟәыргон, рпроблемақәа рыӡбауан.


Леон сымш ҳәагьы лгәы инҭылҳәаауеит, ауразоуроу адунеи зегьы аалашазшәагьы лбоит, шьҭа маҷ-маҷ лара илцәыхарахаз аԥсабарагьы ааигәахоит, ахьхьаҳәа аӡыхь, уимоу арҩаш хыҽҽабжьқәа лаҳауа далагоит


Аҳәынаԥ еиԥш ицәыҵаланы рхы рыхьчон аҟароуп, урҭ шәарҭаны иҟаӡамызт, инарывсны ицандаз наҟ, Егрыҟа, дара уа ицәыҵатәазаарын!


Мап, Адица, уи длеиԥшны дсымбеит илзышьҭымхыша агәырҩа хьанҭа иаҵоу, зҟар хҽу.


Убри аҟны акзаҵәык исыцхрааз Қарҭ апартиатә школ санҭаз исԥыхьашәаз агазеҭ заҵә Аԥсны Ҟаԥшь уахгьы-ҽынгьы аԥхьара саҿын, ицәгьамкәангьы саԥхьон, амала уи алфавит ала цәаҳәакгьы смыҩӡацызт.


Кәасҭа иажәақәа ԥхныгак-ԥхныгак иаҟараны зхагәҭа аҟьашра иаахоз Аҭлагьыр ихы-иҿы ааимаирхәлан иара итәӡамшәа иԥсадахахьаз иарӷьа нап дааҩахт.


Аԥсны архәҭақәа Аҟәа аҽалахалара иаҿын, аибашьра акульминациатә кәац ахь инаскьон.


Ари урҭ ирыдкыланы иугозар уԥсыри уԥсы ҭазари иреиӷьоушьои ҳәа ауп иаанаго


Арахь аԥсҭазара иазхьуашәа, исцәықәԥсоит аԥшрыцқәа аҩныргәы, хазы асаара ду аӷьуашәа, абжьы ықәыҩҩуеит са сгәы.


Ара наҟ-ааҟ еиҿагылақәаз рҿы зыгәра гатәу Аԥсҳацәа рдиван ауп, избанзар, уи Қарҭли аԥсҭазаара аԥхьа иаԥырҵахьан.


Абыржә иҩгәылшәаз, арҭ аԥшқақәа, ԥхьагылак рымаӡамкәа, рыӡсага мҳаԥ ԥшқақәа нарыҵшьуа, аокеан ада хыхьчага, ԥсҭазаара рымамызт.


Ихәыҷқәа Есмеи Саиди рзыҳәан дшымааиз, урҭ бзиахәха ишыҟоу анидыр, гәҩарас икит Аминаҭ уск дақәшәазар ҟалап ҳәа.


Ҳшыхәыҷқәаз ҳаб дҳацәдырӡуа, абыда ҳеҭымха иҳазҳауа бара усгьы ҳаб данҭаркуаз бихьазма, ашьҭахьоуми, баҳәшьа!


Урҭ ирбеит Кимон иԥҳа, ааигәа хшара дзауз, лаб ибараҳәа днеины лгәаҳәԥала акыршиҿалҵоз.


Ари афакт, ҳәарас иаҭахузеи, ҳара ҳмилаҭтә литературазы ихҭыс дуны ишыҟалаз азгәаҭатәуп.


Иҳаҩсыз асабша ауха, Гәдоуҭатәи араионтә культуратә Ханаҿы имҩаыԥсит ахәылԥаз Ҟәланырхәа, Абӷархықә, Оҭҳара, Аҷандара уҳәа ақыҭақәа рҿтәи аҿар рхаԥшьгаратә куржокқәа алархәны.


Схәыцуан сара, зӡамҩа шкәакәақәа ҭырчаа, уажәы-уажәы ачуан ахы иҩахаззоз ахьурӡы амҳаԥ ааҵшьуа сахьахагылаз.


Аҳра зуаз, амчра знапаҿы иҟаз ҳәа иԥхьаӡаз ҭауади аамысҭеигьы амҽхак ахьрымаз ақыҭаҿ акәын.


Аус ишыԥхоу иукыроуп, шьҭа ацхырааразы аӡәыр дизаауа дыҟоума, анхара аамҭа ааит.


Ирҳәауа саҳахьан, ашьха ацароуп иԥсҭыхгоу акәымзар, знык узнеир қьафуроуп ҳәа.


Асовнхара иалало, нхаранҵырас иаауа раамышьҭахь, даҽаӡәы, иаҳҳәап дача-ԥсшьарҭас изҭаху ираасырхәар азин сымам акәымзар, ахә бзиа соуан.


Ацәгьароума, ажьыӡ ахьимшәоз азыҳәан, Адгьац дырбаандаҩны дшыргоз, амҩа аарзыркын, дрымхны иҩныҟа ддыргьежьит.


Днасызҵааит аԥсшәақәа анынеибаҳҳәа уи адҵа ириҭаз хшыҩзышьҭра шазыруа аилкаара дахыццакуа, аус дшазхәыцуаз, дшаргәамҵуаз мҩашьо.


Иаҳҳәап, ҩажәижәабатәи ашықәсқәа рзы иҵоурази иҵоурамзи реиҩдырраара акыр имариан, аҩи ахи реиԥш еилганы уаҩы ибарҭаны иҟан.


Зымгәеи зхәымџьари рыда хәыцырҭа змам ҳамаҳә бзиахә, Сакәытыжә иԥа ишиаҳауаз, насгьы ишԥасаҽԥнылҳәеи, асаби дахьумыхьчаз азыҳәан анцәа ҳахьирхәит, ҳаргьы ҳҵеиданы ҳаанижьит лҳәеит.


Абраҟа, абри ажәытә нцәаиҳәарҭа акәша-мыкәша, нас ажәытәӡатә еиланхарҭақәа рҿы еиуеиԥшым аԥшаахқәа адгьыл аҵахьтә иҳамԥыхьашәеит.


Абшьҭрала ҳара ҳанхацәан, дад, аха сыӷәӷәамҭаҵәҟьа санааҭагылоз, аҭауад Пыта Чачба иаҳҭынраҿы ҭауади-аамсҭеи сыдгаланы, зегьы ирбо-ираҳауа аамсҭара саҭәашьаны, сижәҩахыруаҩны сҟаиҵеит.


Аҭырқәцәа рыҩнқәа, рнанырқәа хыбрас иаарымаз зегьы еимда, иаларымҵакәа аҭаҭын ззынхақәаз ыҟоуп, ауаа уманы уца, еизыжәга ҳәа анидысҵа, аԥсраказ имуит.


Уи абаа аԥжәаразы иалху авзвод акомандир дааиуеит уажәыҵәҟьа, ацәажәара даҿын амаиор Черниаев, абаталионқәа ржәылареи авзвод аусуреи еиԥымҟьароуп, аки-аки хеибарҭәаароуп


Дҩышьҭԥсаа-ҩышьҭԥсааит Есма, аарла зшьара иаақәлашәа иҟаз лӡамҩақәа, икылҵәаны ицо еиҭааҟаԥшьхеит илзыгәаӷьуа, илзымгәаӷьуа, зны, лызыблак ала Лад днеиҿаԥшит, ашьҭахь лҩыза.


Агәылацәа аанда аганахь, нас иара аҳа амҵан, Амбакәа иҟынтәи иааргаз ақьырсҭақәа, асаҟәақәа рыҵаҵаны ишьҭарҵақәаз, ауаа иааиуа натәаны ажәабжьқәак еибырҳәоит.


Агении Имхотеп ишыҟаиҵаз инықәныҟәаны иҟаҵоу апирамидақәа иреиуоуп аҳ Хеопс ипирамида.


Ԥанда аҵара ду сҭоуп ҳәа абақь иасуаз, апрактикаҿы длыҵшәадахеит, ирбеит аҵара аганахьалагьы омак дшалаҟам, анхаҩы Ибызшәа шизеилымкаауа


Сҩызак иахь аанҿасра сцоит ҳәа насаҳәаны, Урыстәылаҟа днықәланы дцан, аҵара ду дҭаланы даахынҳәит.


Дыгә иаб иџьмақәа рҵыхәала аиҳабыра гәыбӷан ширҭоз атәы абас иҳәеит


Амала ус маҷ-саҷк лдыруазааит, бысҭак аушьа, кәтык аиҿыхшьа, аиҳабацәа рҿы, агәылацәа-азлацәа рҿы, дасу ишихәҭоу аԥсуара аныҟә гашьа.


Егьи дышшаӡа, абри аганахь еибашьрак ыҟоуп ҳәа игәы иаанамгаӡо, игәы рҭынчны дааиуан.


Аибашьра анеилга ашьҭахь, Гагра, аресторан Гагрыԥшь аҟны ачара иуан Нури Хышба, иҷкәын ԥҳәыс дааигеит.


Ауа-аҭахыра ргәашыра маҷк ианааиқәтәа, аҳкәажә лахь, Ҵабалҟа маршьанаа рахь иаарласны шәаџьҳәара идәықәаҳҵарыда ҳәа икәанызануа ианааилахагьы са сцоит ҳәа ҿаасҭит.


Ареижиссиорра знапы алакыз ауаа, раԥхьатәи ҳаԥсуа шәҟәыҩҩцәа реиԥш, ҩбахԥа ус ирҿын, еилагӡатәыс ирыман, арахь дара занааҭлеи баҩхатәралеи иақтиорцәан.


Апоема ахәыҷқәа ишырзынархоугьы, ихатәроу аԥхьаҩ имбарц залшом уи иаҵоу аполитикатә ҵаҵӷәы


Ԥҳәысс игаз Хьыкәыҷ даашьҭыхны дықәҵоит, аамҭала урҭ аанҿасуеит Ҭемыр иҿы.


Ус зышәымҳәои, дадраа, шәара ҟаҵатәыс ишәымам, ҳамҩақәа аӡәы иҟаҵаны иҳаиҭозар, ҳаргьы мап ҳәа ҳҳәаӡомызт


Саналанагалах, исҳәар сҭахуп уи аҿыц аамҭа дазыразхар ауаны, дазыразымкәа дынзырхаз.


Иара Дикрангьы аӡ еиԥш ҩынтә шьҭахьла даныԥа, Мшәылды дырххо дызкызи иареи неиҿаԥшы-ааиҿаԥшуа иаанхеит, аҽыҩҳәа ихырҽы ишьҭаз амхы дҩалаԥалеит


Убасҟан лаҳәеиқәаҵәак цыр-цыруа дақәтәан дааит Кәынта, ԥаса еиԥш ччаԥшь идумбало, ицәа дҭашьшьы дааҽыжәҵын, ҳазҭатәаз автобус ашә хьанҭа ду аартны ихы нҭеикит, зегь шәыхиоума, ус акәзар, ҳдәықәлалап иҳәарызшәа, абри зегьы еиҿкааҩыс иахагылоу иара иакәушәа иҽыҟаҵаны.


Аӷа иԥеиԥшыз хамшҭыхәран, ишьҭахьҟа дахьцо, Уаҟа ашьоуцәа рымца игәыдлон, игәаҵаӷара ҿҟьо.


Уаҩы қьачақьк, ауаа сырччоит ҳәа, днеины аҽада дақәтәар, уи хьымӡӷӡам, ус ауаа ирччоит аҟароуп.


Урҭ шәрыламкьысын, урҭ акгьы рхараӡам, аҩны иҩназ аԥсуаа зегьы ақалақь ахь иганы изҵәахыз сара соуп!


Сзашьҭоузеи сҳәан, уаҳа уи аԥхьара саламгакәа смакәан инҭасҵан, ахы ҿаҳәаны, иҟьаҟьаз сахҭанла иҟаҵаз амаақәа снапы нҭасҵан, сызқәа рҿы инықәысҵан, сдәылҵырц сызлааиз ала сҿынасхеит.


Иарбан усзаалак аҿы еихәлахарак, еиҵахарак ҟамларц азы инҭкааны иҵатәуп, идыртәуп Ленинизм.


Ибцәызӡом, уигьы ыҟагәышьан, арра сцаанӡеиԥш, сымшгьы сыҵхгьы неибанеиԥшны шәшьыла иҭалаҳамызт.


Са излазбо ала, акыр иаҳцәеиқәылацәеит, иаҳцәеилататеит аԥсыҽи, абашеи, абзиеи, аки-аки еиҭныԥсахло, ма зегь еиҟароушәа иаабо ҳалагеит.


Мҩа харак сшықәло адырызшәа икьыркьырын, аӷәра иаҵасуа исԥылауеит, ахәдагь ырхәаны иԥаџьԥаџьуа аԥырцәқәа еилашьқьыруа.


Иидыруеи схықәкы, сыгәҭакы, зыгага иацәшәо, гәрагарак злам, ҩыџьа рхы неидыркылар иара илацәажәо џьызшьо аххьымӡӷшьаҩы.


Аха ашьра ҟазҵаз Андреи захьӡу Лабрантәи иааны абра иҟоу, Меруза еснагь дзыцраҳәоу иҟаиҵеит ҳәа рҳәоит ареманцәа рыбжаҩык.


Жәыргьыҭ лагажәык ма ҭакәажәык дыԥсыр, ҳус-ҳҳәыс ааныжьны, втобусла ҳаиԥхаҟәҟәа ҵәуара ҳцон, ма иԥсыз даадыруандаз!


Ахраҿоуп иахьыхнахуа, Аԥа хәыҷы ааӡо, Ахраҿоуп аҽахьышьҭнахуа, Хара жәҩан иазцо.


Еимырҵәо анхацәа изеимырҵәо иакәым акы ҟарҵаны, акәӡам раԥхьаӡа иргыланы рхәура мап ахьацәыркуа, насгьы дара иахьреиуам, иахьрышьашәалам азоуп.


Егьарааны дубаргьы, лҿаԥшылара ҭынчын, лылагәқәа ҭшашаӡа ишыԥшыц иԥшуан, урҭ быжьра-быжьҵәа илагӡаны ирҵәахуан аԥҳәыс лгәы иҭыхауаз, уаха шаанӡа урҭ ыруазыруа аҭуан иаҵазырԥшуаз.


АХӘҬАҶ 19. Дарбанзаалак ауаҩы дрықәиҭуп аҩны-агәара, аекономикатә, аџьатә хақәиҭра, аҵарадырра, аԥсшьара, ахәшәтәыратә цхыраара, асоциалтә маншәалара.


Зыԥсы еиқәхаз дыԥҳәыс, дхаҵа, дарбанзаалакгьы аӡәы илакьысра ҳхы иаҭәаҳшьараны ҳшыҟамгьы наирдыр.


Ажәлар гәааны иқәыԥсычҳар, рыԥсы афырҭын иаҩызахоит ҳәа зхырҳәаауа иҳанаҳәо маҷума ихәыцуа изын!


Убасҟак сыԥсцәаҳаны, убасҟак сымрины адәы сықәлама сара, аҭаацәа мрик дрылиаауеит ҳәа, ирҳәо арҵабырграз мацараз?


Аԥхьа рхада даҳзаԥыргар, нас егьырҭ ртәы мариан, – иҳәеит Џьармаҭ, хаҳә дук иҽаваӡаны, ақәылаҩцәа рызкылԥшра дшаҿыз.


Абри еиԥш иҟаз аидеологиа аҭыԥан иааит ауаҩы дышуаҩу иазҳәауаз аматериалисттә философиа.


Зны аҩада иаршәуан зны хланҵы иҭалон, ҿыгҳарак илалбааҟьазшәа, зны амотор аҵа аамыҩрызшәа, икәкәаӡа аҩ-цәқәырԥак рыбжьара илҵааҟәрылон, еиҭаханагалон.


Иахьзеишь рыцҳа ҳәа акыраамҭа сахәаԥшуан, Закә хьааузеишь изго ҳәа акыргьы сазыԥшуан, Аха акәҷышь алада аҩада ахы го, аԥсӡара иалагыеит.


Кангьы ҳара ҳтәы иами, аиаша уашьҭазар, аха иахьакәым џара дҭаҳаит.


Сара стәы сҳәеит, уажәшьҭа уламыс ишуанаҳәо уныҟәа ҳәа аанагон лцашьа.


Сара исгәалашәон дасу иҽи илеи иара иеиԥшхоит ҳәа Гәдисагьы исеиҳәахьаз.


Излаучҳауазеи умаҭацәа џьара икаԥсаны, абри амӡырха иҩуа, ихәмаруа иқәзар угәы дмырҿыхози, уажәымҭыҽха ууамбалха, уҳәсақәеи уареи шәхы ааидыкшалауа аҩны шәахуп!


Уи иус армарионгьы имбеит, уимоу, еиҳагьы иарӷәӷәон закәызеи нап злеикыз, аҵыхәтәанынӡа ианизынамыгӡа аԥсра, аиҭаԥсра ззырҳәо еиԥш ахьымӡӷ имгеи.


Аха аԥшқа дыцәоуп, хьаас акгьы мкыкәа, сара истәуп ҳәа уаҵәтәи адунеи.


Иара итәы цәыригахт ҳәа ааргәахәт, аха изҵаара аҭак аӡәгьы ианыҟаимҵа, иара ихаҭа ҿааиҭит абас


Шаҷ иҳәамҭоуп ҳәа аԥхьан зыӡбахә ҳҳәаз ашәаҿы, Кьагәа шәаџьҳәаҩыс ҳәа иаанижьыз, уца, иҟалаз уахьнеиуа ууаажәлар ироуҳәап ҳәа ажәа зниҵаз, азныказы даакәанызанит.


Ус, ианышьҭарҵа ихаршәыз ааихыхны, рҿаԥхьа даагылт деиқәҟаца, уи афырхаҵа, зхы шьҭыхны, ԥхьа иԥшуаз, хьаҵра ҟамҵа, Хаха аӷа иԥылоз, ижәылоз, изыхьчоз ауаҩи ауаҩреи, зны абраҟа шьапеимаада игылаз, иссирыз абраҟа здунеи, зхәыҷра хьанҭаз, зҿара гәазырҳагаз, ақыҭа иатәыз, иазынхаз


Дқьианы акәым, деигәырӷьон Ҳарун иара иҽы аҩыза аҽы даҽаӡәы имам ҳәа иахьиҭаауаз.


Шәааи, ҳнеины асҭаршын ҳиҳәап, џьара ԥсыхәак ахьамоу ыҟазар хәаԥшрак ҳауааит, ма ҳахганы зымҩак ҳақәыргааит, мамзар ари ҳахәом ҳара.


Ҭаҳир еиԥш бзиарак инақәызкуазгьы амҽхаки алшареи рызҭагәышьодаз, изҭагылаз аҟымҟымра инахәлабга ицон.


Изхысҳәаауа, Аԥсуара ҳажәлар ирыԥсҭазаароуп, уи еиҭоуҳәар аҵкыс, ублала иубар, ухы-угәаҿы инаганы, иуԥсҭазаараны уалагылазар ауп уи закәу анудыруа.


Амашьына лас данақәтәа, џьара дыӡит, амҩан ижәит, данааи игәы хынҳәит.


Уи ирҵаҩратә ԥышәа ҳашколқәа рҿы ахархәара рыманы иҟаҵазар, даараӡа иус бзиахон аԥсуа хәыҷқәа рааӡара ус аҿы.


Мыш кызны имааир зымуа, уажәы иара иааидгылазшәа, ицәеижь ихыбзаауа, ашәхымс дшықәгылаз Баҭыр ибжьы аниаҳа, ашацаҳәа азал дныҩнашылеит.


Ленинские горки екскурсиа ҳаҟан, аинститут аҟнытә ҳаргеит, даара сгәы иахәеит, аинтерес аҵоуп.


Ҳқыџьқыџьуан жәа-хызакгьы ҳзымхо, ашоурагь ҳҭанаршәуан ҳацәнымхо, уи ҳаалҵыр ҳандәылҵуан ҳгииуа, ҳнатәон џьара ҳабла ҭаауа.


Кәбта фышықәса ракәын ихыҵуаз, аԥҳәыс усгьы, ахаҵа усгьы сара иаасзынхеит


Ҳаашәазаргьы зназы ус-ус ишеит, ҳара-ҳара ҳаибажьжьазшәа ҳаауеит, акы ҳаҿқәоуп ҳаҭамыз ҳгаӡара.


Уи ашьҭахь лассы-лассы агәыԥ иалахәыз аибашьцәа иҟаз-ианыз агәаҭараз, ԥшыхәра ҳасабла, ԥаса изхылаԥшуаз аҭыԥқәеи аҳаблақәеи рахь ицаны агәаҭарақәа мҩаԥыргон.


Илывагылаз, қәрала лара лаҵкыс еиҵбыз арежиссиорцәа Дмитрии Кәартааи, Михаил Мархолиеи сареи.


Иара араҟа Ленинград дахьааиз, ҩымш заҵәык сыҩны дыҟан, ашьҭахь дысцәыӡит ихашәҵару?


Уара уазхәыц, дад Шәарах, адин иаҵанакуам ҳәа ахаан абџьар ныҟәзымгацыз ауаа, уажәы маӡала атапанчақәа рыҟәнырҵеит.


Уи поетк иаҳасабала ицәырҵра, ипоезиа хьыршәыгә ҳмилаҭ литературазы бзиак ишазҳәаз акырынтә иалацәажәахьеит ҳакритикцәеи ҳлитература зда ихәарҭам ҳаԥхьаҩцәеи гәахәара дус иԥхьаӡаны.


Аповест ахадаратә персонажқәа хаҵеи ԥҳәыси баџьгеи Хьыкәеи бзиа иеибабаны, иеилибакааны, еибаҭахны зынасыԥ еилазҵаз уаауп.


Акапанга иеиԥшхеит лгәы, аха лыҷкәыни лықалақьи рахь абзиабара илымаз анақәыӷәӷәалакь, аԥыжәара згоз аган лзеилкаауамызт.


Абас, апарпар еилыӷраа еиԥш иҽеибыҭа, Мдыр иахьа хәлаанӡа ақалақь далан, иҟам-инымыз ихы иҭиҳәаауан, нас иааиԥылоз инареиҳәон.


Ашьыбжьышьҭахь, ҳара ҳаԥсгьы даамжыцызт, Колиа аихамҩаҿы адәыӷба исын, дашьит, амашьына ицҭатәаз Тарас Ипыжә-иԥа цәгьала дыҟоуп ҳәа, адырра ҟарҵеит.


Акәты ашьыга ашьапхыц иҵнахуеит ҳәа ирҳәо иашоуп акәымзар, Ҭердеҭ ак игны дыҟазма.


Шәарӷьарахь, ари адгьыл ҿацә ахақәиҭтәратә қәԥара иасимволу Клистәи абаа, дазыгәдуны иаҳирбон ажәҩан зҽалаԥса ахра ақәцә акәаҩра иқәгылоу, зыжәлар рҿаԥхьа зуалԥшьа назыгӡаз абааш.


Усҟантәи аамҭазыаԥсуа жәлар ашәарҭа ианҭагылаз имбо дыҟазма, аха игәы каижьуамызт, аицакрақәа аиҭеиҭашәарақәа, амилаҭ рлахьынҵа уҳәа ртәы иаартны имҳәозаргьы, ишигәалаз иӡомызт.


Аҭоурыхҭҵааҩцәа цқьа иҭырымҵаац, аха сара иахьынӡаздыруала, аԥсуаа рмилаҭтә хдырра еиҳараӡак иҳаракын, убри иабзоураны рыԥсадгьыли дареи иаҳа еиқәиҭны егьыҟан ажәаатәи ашәышықәсазы.


Саӷа дрызҿамҳәазаргь деиқәԥах, уи дӡыӡымкит, наҟ деихеит, Ӡыкәыр иҩн-ҵысҭрагьы еиқәхеит.


Ихыҵәҵәан иаԥхьа ишьҭаз ршьшьаны данрылга, аиха қдык иналаҵаны даахынҳәуеит Хьымкәараса.


Мап анакәха изалшозма, знык ианыхәла, нас изшозма, ашьамдгьылаҿ иааины инхаз, ахыцәхәыцеиԥш аӷацәа змаз, амшынахьала зышәқәа аатыз, уахгьы-ҽынгьы зыбла хтыз, аԥсуа иаԥылоз дацәымшәа аԥсра, аԥсуа изыхьчоз Аԥсынра, хәыҷи-дуи, ани-ԥеи ианрымырхуаз рдунеи, иҟалозма Аԥсны ааныжьра, ашәа алыҩуан аԥса еилышьра


Иахьа иҩуазар усҟавнтәи аҭагылазаашьа ҽакала дазнеиуан, ифырхацәа згәылигауа ахҭысқәагьы даҽа рамкак иҭагӡаны иааирԥшуан.


Сханы иқәтәан уажә ааигәанӡа ҵыск ҷырҷыруа, издыруадашь уи аналшәаз, иахьагаз.


Ларгьы саргьы ус ҳҟазҵаша ажәакгьы ҳабжьамызт, ус доуҳала ҳаимадан, ҳаизааигәазтәыз амч зынӡа иҳамбаӡо.


Кәытҿырҳасрак аҟара сызлаԥшыз аԥсҭазаара кьынҿаа сахымбаакәа, исгәаламшәақәо роуп исаҳарцы исҭахугьы.


Уимоу, зымҩа икҿагылоу ашькаԥ дугьы иара иусумҭақәа иреиуоуп, ахьа ӷәы иалхуп иара, шәыгакгьы ахьшьым, аха ицырцыруа, ақаруа еиԥш еилыԥхаауа иуҿалашоит.


Уатәи аҭыԥқәарҿ ауаа инхоз ашыӡ рыхьӡомызт, агаҟа инхоз ишрыхьуаз еиԥш.


Уи еиликаауан зыҩны иааины иҟаз аԥшәма, аха, зегьакоуп, иҟаз еилымкаакәа ишьҭахь дхынҳәыр залшомызт.


Иҭабуп Ҳаџьараҭ, уааи арахь ҳнеицәажәап, – иҳәан, саб зегь ҳаԥхьа дгыланы иҿынеихеит амаҵурҭахь.


Уԥсынҵры духааит, шьҭа уҭыԥаҿ утәа, – иҳәеит аҭаҳмада, иҽыриашаны изнапык наиҵыргәашәа аҭӡы данаакыдтәала.


Абри амш аҽны Урыстәыла иахьатәи анапхгаҩцәа Медведеви Путини, наҟ-ааҟ еизыразны адунеи зегьы ирыларҳәеит Аахыҵ-Уаԥстәылеи Аԥсынреи рхьыԥшымра шазхаҵоу!


Зны ала иирцҳаит, нас апровокациа изиуит, ихаԥыц иҵирхит, шәахәаԥши иаԥхьатәи ихаԥыцқәа ҩба ыҵагылазар шәбап!


Уи ашәа аацәырҟьеит, иҩхалеит, иналалеит аҳауа, ишшәырӡа иаацәырҵны азҳара иналагоит ҟатак, аԥсҭазаара амахәҭак иахылҵыз.


Сара издыруеит, дад, аӡәы иҟаиҵаз агха, ииҳәаз, ииуз, даҽаӡәы акгьы шинамырҵо.


Уаргьы баша уԥаҭхалеигәышьоит, иара абра уахьыҟоугьы ишакәым рылаԥш уааҵамшәааит акәымзар, умҩа ахьыҟаз узымдыруа цәыкәбар-цәыкәбар уԥсаҟьаны, ухы узымҩахо адгьыл уҵарцалап.


Апрель жәба рзыҳәан Қарҭ иҭахаз иарбан газу излашьыз, насгьы убри аҩыза априказ ҟазҵаз дҳарҳәароуп, – рҳәеит.


Ҭемраз ихьӡала лыԥсыԥ лалгаҩалгауа далагеит, уи ахаҵа лгәы данҭамыз аӡы лжәуамызт, лыԥхыӡ далан.


Колиа рыцҳа иҭахара даараӡа гәалас ирыман изаҳаз, аамҭа анааи дыржит.


Ԥыҭрақ ашьҭахь иаргьы дҳәазаны деи ҭакәшан, ақырҭуа ипулемиотгьы иман даакылсит.


Наҳар изгәаҭомызт даҽакы, акапитализм ишарҳауаз иара аӷацәагьы, раԥхьатәи аурыстә револиуциа Аԥсынтәыла иқәынхоз ажәлар рҿы анырра ду шыҟанаҵаз, уи хәыҷы-хәыҷы ауаа шеигәнырҩуаз.


Шьҭахьла, шьҭахьла, амҩахәасҭаҿынӡа дышкылсызгьы игәалашәом минуҭқәак рышьҭахь, ԥштәы кәармак ихаӡамкәа, Лашԥсы аԥшаҳәаҿы аҭаҭын еиҭазҳауаз даарылагылеит


Шәааи, ҳаибадырра азыҳәан акака аанаҳкылап, аԥшәма иара иакәызшәа, аҵәцақәа инарҭеиҭәан, руак Андреи инаииркит Расым.


Агәыԥ сышрыламыз изгәамҭо дыҟазма Исмаил сабах, дахьыҟазаалак дшәыԥшаа ҳәа сҩызцәа еилацаланы дышрыдгылаз, саарыхҭыгәлеит.


Иҵоурам иреиуоуп апартиачеика амаӡаныҟәгаҩ Закан Ламба, араион ахаҭарнак ҭаркәыкә Маҷкәыкә-иԥа, ашьҭаҵааҩ Арвелод Санаиа уҳәа.


Уашьҭа абна дца ны данаауа шәақьда ашәарах кны, рцәа ирылаҳәаны, абӷабқәа, аҽацәқәа, адамбеиқәа кны жьаха-цәаха иааигон.


Сразҟы иакит, – иҳәеит Григори Петрович, уаҵәы, амҩа санықәло аламҭалаз, ажәҩан ҳамҭас иснаҭеит абри аҩыза аҵх бзиа.


Дызхааныз, мамзаргьы ааигәа зыԥсҭазара иалҵыз аҟазацәа дуқәа, ихаҭа иажәақәа рыла иаҳҳәозар, ҩынтәтәи аԥсра иацәихьчарц азыҳәан, рыԥсҭазара, рырҿиамҭақәа нарҵауланы иҭҵааны, ашәҟәы ианиҵон.


Абарҭқәа иреиԥшу ахшыҩзцарақәа ракәзар ҟалап аурыс шәҟәыҩҩы ду Васили Шукшин иҩыза Иван Попов ишҟа изырҩызгьы


Ашьҭахьы иазмырхакәа ахәылбыҽха ҳаиҭацахын азона амҵан иҟаз адәыӷба станциа ҳахаԥыруа ааигәа-сигәа дгьыл ҿаҵак наҳмыжьит.


Урҭ рырҿиамҭақәа изыхҳәаау инархысны хазы иӡсоит, аклассикцәа Баирон, Пушкин, Лермонтов уҳәа рҩымҭақәа, хаз-хазы, иҭәы-иԥха аамҭеикәшараҿ ишыӡсо еиԥш.


Аб ихәыцрақәа ажәеицааирақәа аԥҳа ацхыраара лҭахын, ма ахылаԥшра лыгыжьтәымызт еиҿыркаауан.


Ашәарах раҳ ду, уаа Жәеиԥшьырҟан, Уаа, суҳәоит, Ажәеиԥшьаа, уи сԥумырҟьан!


Асахьаркыратә рҿиара инапы ахьалакыз анаҩсгьы дуаажәларратә усзуҩын, Аԥсны Асовет мчра ашьақәыргыларазы иқәԥоз аҵеицәа дыруаӡәкын.


Амыткәма ауоу ишдыру еиԥш, уи ашә ахьадыркыз ауп иахьырҳаәуа, аџьабара, ашәы аынҟәгара уҳәа ауаҩы игәы ҿызкаауа аҵасхәрақәа хәҭа-хәҭала еихшаны ицәыргоуп, еиҳагьы агәр угоит апоет илаԥш аҵарра, игәынкылара.


Аамҭа шаҟа бжьысыз сыздыруам, аха аремонт ҟаҵаны ҳалгеит ҳәа адиректор ианиеиҳәа, Акибеи Фуат-иԥа днеин ибеит.


Зықь лир иҟаз снахеит, иҟалозар аназына ҳамхны уаҳԥырҵ аанарго, ибызшәа здыруазар иасҳәашаз сымԥшаашаз, аха


Иаҳҳәоз адәқьанхьча ианиаҳа, абӷьааҳәа амаҵуҩы ҷкәын имза дырҩны дишьҭын, графинкак азна аӡы иааиргеит.


ИУНИСЕФ Европеи Агәҭатәи Азиеи рҟны апандемиа инамаданы аҭактә уснагӡатәқәа аднакылоит


Абри асааҭ азы, иеидӡыҭыло, иеидгылоуп ҽа ҩыџьа, уаҩы иахьимбо, рҽыԥхьак.


Арҭ азҵаарақәа рҿы апрогресс шыҟоу еиԥш, иҟоуп арегрессгьы урҭ ыҟоуп Урыстәылангьы.


Иаҭқьар иԥа Камдаҭ, Ҟамсарҟал иԥа ҟазауҭ, Ҟаҭрас иԥа Саусҭан, Рамшьыц иԥа Ҭаҭласҟан, Шасоу иԥа ратмир, Адгьоу иԥа Адлыхә, Алҭоурым иԥа Арзадын, сабхәында агәыбжьанытә Мҳәызмаҭаа Хьсырхәа уҳәа ахацәа нагақәа ҳәа иԥхьаӡаз убасҟан фырхаҵарылаҵәҟьа иҭахагәышьеит.


Арҭ асимволтә ҟазшьақәа рыла иаарԥшу ахшыҩзцарақәа, идырҵаулоит ароман Ахамышҭыхә афилософиатә ҵакы, иҳараркуеит асахьаркыратә напҟазара.


Днасазҵааит, анкьаӡа зны арҵаҩратә училишьче еицҭаз, аҵара ашьҭахь акыр шықәса аорганқәа рҟны аус зухьоу, ԥсабарала иҟәышу сҩыза Уасил Бармашьаа.


Сацәымҩашьо сгәы исыҵанаҳәоит, Ҳаԥсны зеибакәу адырҩегьых ашәарҭа уаӷеимшхара ишааҭадыргылахыз, иагьҭахоит уи аокруг аначальник абыржәыҵәҟьа Аҟәантә абрахь ҳзыхьчаша ар дрыԥхьаны иааимгар.


Ԥсыжрак ахь сцарц аҽеилаҳәара сшаҿыз, апоет Никәала Кәыҵниа аҭел дасит.


Аҳ иалхра зылшо, – иҳәеит аҵыхәтәаны, сара иахьынӡаздыруа ҩыџьа заҵәык роуп.


Изакә наарақәоу иаҿаланы аҵлақәа ахьԥырҟо, атрақторқәа арханы ианылбаарго, шаҟа ишәарҭоу, ашьҭыхга кранқәа


Аԥсҳа дахьынаҵыс-ааҵыслак иарбан ҭагылазаашьазаалак аҿы дасу дара иааныркылаша аҭыԥ, иахьгылаша, ишгылаша рдыруан.


Амра иамакуа дкаԥхоит, амза иамакуа дкаҷҷоит, Жәҩанаҿ аеҵә еилыџьџьоит, дгьылкаҿ саҳкәажә хәыҷ дыччоит.


Акәҷарақәа знык акалаҭ ианыҵԥраа, ран ианацәы хараха, нас ҽакала ирызныҟәалатәуп!


Уаҟагьы изаанымхаз, урҭ рыхшара ртәгьы, иахьанӡагьы абас ҳаӷа дзыҟамлаз дыҭәны.


Сымҵәыжәҩақәа еиҵыхны салан, саԥсамызшәа зынгьы абазк, исызцәырнагоз жәеинраалан арантә сызгаз, сагьаазгаз.


Хҩы-ԥшьҩы анхацәа неидтәаланы, рыбжьы рмаҷны ашәа рҳәоит, Вано даагыланы алеиҩеира далагеит, ашәаҳәара иаҟәыҵуеит, зегьы Алгьери иҿаԥшуеит.


Иуҭиуа мариала, ԥсыла, шьала игоуп, иудыруазар бзиан, уи са сҟынӡа иҳәоуп.


Аҩны еиқәылашьца, еиқәыхьшәашәа игылан, агәашә ыҵарбаҟа иаркын, аҵәымӷ аарханы ашьаҟа иадчаԥалан.


Уи ааԥын блахкы ҽаҩраҭагалантәи ахьҩежьра еиԥш, даараӡа бзиа ибон, аха уажәы аԥсабара ахазынара илаԥш адмырхалакәа, агәашә анҭыҵ ихыгьежьааӡа игылаз аҵла акәын дыззыԥшуаз.


Ас данылбо, лгәы дааҭгәырӷьон Асида, избан акәзар хара-бӷьара иԥшуа иҩблак узырхыԥшыломызт.


Ақалақь аҿы ауаа рыбзазара уажәы-уажә аиҭакрақәа аиуеит, атәым хҭысқәагьы еиҳа лассы ианыԥшуеит.


Иҿыҵкьасоз илабжышқәа рыцқьо, дҽыжәлеит уи дымԥшӡакәа, иааиԥыххылаз рыгәхьаа мкыкәа, зегь еилажьы уи днеиҭаҵт.


Инеилыҩры-ааилыҩ рыз аԥҭа хәылдақәа, реимҟьара ибыжьшәшәаны зҿаазхаз ам ра ашәахәа хьтәы рахәыцқәагьы рыҽныларыԥсеит иқашь-ӡым ҟатараха ишьҭаз асырӡ хьшәашәа.


Аԥсуара азыҳәан еснагь сеибашьҩын, уи азы зхы зыхьуаз, згәы зыхьуаз уаҩын.


Уи дрыцҳаушьоит, угәы далсуеит абас еиԥш деиҭамҳәаха адәы дахьықәыз азы, иҟоуп анхацәа рыҩнуҵҟа ҭауади-аамысҭеи рмаҟахы зҽадҳәаланы игәароу урҭ ргәы иахәаша, ҳазладырҽхәаша џьара фырхаҵарак ҳызҟаҵанда ҳәа иашьҭоу даҽа џьоукгьы.


Ауаа ракәзар зегь реиҳа иаамысҭашәоу, Европатәи акультура ду злысхьоу ҳәа ԥахьа ирԥхьаӡоз ӷәӷәала рҟазшьа еицаркит, еиқәгәамҵуеит, аҟыҿыҳәа еицҳауеит.


Изулак аицәажәара уи амҩа инықәысҵарц са налагалак, иара иаармарианы даҽаџьара инымҩахигоит.


Насгьы уи уахьаақәло аҿаԥхьеи уахьнықәсуа анҵәамҭеи рҿы ажәытәан еиԥш аџь-ҵла дуқәа гылам, рымҵан аҽхырԥарҭақәагь ыҟам, амҩа иқәу рыԥсааиҭакраз арымӡ дуқәагь убом, иҟам ҽыла, гәыжьла, уардынла амҩасцәагьы.


Хәыҷи дуи ажәлар зегьы аԥсҳа иахь рылаԥш кыдын, иҿы иааҭшәан иҳаҳарызеи ҳәагьы иара иакәын иззыӡрыҩуаз.


Шәца, – иҳәеит, шьҭа шәус шәара ижәдыруеит, сара избап егьырҭ, сара сусқәа


Ус ҟалашьас иамоузеи аԥсҳацәа ҳәа иаадыруа аабатәи ажәабатәи ашәышықәсқәа рзы акәзҭгьы аҭоурых аҿы ианаабо?


Ҵәыцак аанкыли, уи нас ҳалацәажәап, ахыжәлагақәа нацҵаны, абысҭа зуаанӡа, шәааибаныҳәала лҳәан, сан иаалгаз аҩы аҵәца инҭаиҭәан ахантәаҩы инаииркит саб.


Кәтаӷь мҵакәа акәты икаркаруеи, ус муӡакәа ауаҩ ибарбаруеи еиԥшызаап рацәа!


Хьаҳәаԥаҳәада иажәа хиркәшоит, иԥсыз ҳәа иҟоу ус еиԥш иалаҟаз аӡә иакәымзаргьы.


Уажәы анхара бзиа уара уоуп, ҳәарада, иҟазҵо, Сакәыти сареи шьҭа ҳажәит, уи ҳалшо ҳаҟоума, шәара шәабахаану иабажәдыруеи уи имал имырхаанӡа дшынхоз, иҩны крыфарҭас, тәарҭас-гыларҭас ишрымаз.


Шорена уи аҟара ацҵаны илыманы аусураҟны даатәоит, иааҩнало зегьы инарзеиҭаҳәо, аҟара нацҵо.


Срашь дақәтәоушәа ибоит аӡәгьы ԥхыӡла, днеиуашәа саӷәрагь аанкылан, абар, ишԥеиҭаху, гәаҟ, сахьымаара схыӡлар, сыӷба ӡааҟәрылар, амшын насхатәар.


Адәахьтәи иҭынчра еижьаган, ҩныҵҟала деилашуан, Аԥсны иааҟалоз ахҭысқәа хьаасгәыҵхас иман.


Лара ҿыц лҵарахь дцон, амҩадуи аихамҩеи рыбжьара анаркоманцәа еиҳәҭҟәыҟәланы иахьтәаз дрылсны.


Аимператор Иустиниан иҿы аус роур рҭахымызт, изныкымкәа-иҩынтәымкәа ирбахьан уи ӷас ишьҭихыз бзиарак дшақәимыршәо, рыҩны-ргәара цҟьашәҟьа иӷәыхны, иццышәха, ирацәаххыраха инышьҭаҵаны, аӡыҟцәа агара игароуҵәҟьа аагархны рнапқәа ирынкны, ацаҟьа ианҟьаны рыхқәа шҭадырҷаҷоз уажәы ирымбеит


Ардашьын, Тыка, Пица, Нуниа, – иҳәеит саб, иҳацхраауаз ҳгәылацәа хәыҷқәа ихы нарықәкны.


Аӡә дыхәны, иага иахьшәарҭоу аӷа исанӡӷәаҿы дышьҭазаргьы, даамгакәа иныжьшьас иҟахзи!


Хьымца идтәалаз ԥсахра зқәымыз Зосими Хьымца иаб иаҳәшьа Хымседи ракәын.


Ларгьы дшәаны, лгәы ҭҟьаны дыҟоуп, мап лкуа дыҟоума, игәылакгьы дааин егьин, дахо, дагәо, ирулакгьы цәгьала инеит аҩны.


Ҳы, дыччоит аӷа ишәақь зызқуа иақәку аԥшәма, сара акәац иеихсуа аӷа дсымаӡам, бгәы рҭынчны быҟаз!


Аҽышькыл икылухыртә ипаӡа еикәарҳәны Бадра иаҽхьниҳәалалоз ауапа ацымхәрас, ихьархьаруа, аџьықә реи ҭаԥсаны ааҵәа надҿеиҳәалеит акәадыр.


Абасала, иахьа Аԥсуара ныҟәызгараны иҟаз ахацәа акариереи, амали, ақьафуреи рахь ианиас, иԥшьоу ари аус аҳәсақәа рнапаҿы иҟалеит, уи иацу аҭакԥхықәра еилкааны ишрымамгьы.


Ҵыс акәыба дахҭаз анҭ ирҳәақәоз зегьы имаҳауази, дшәан, дыҳәҳәаны дгылт.


Акрааҵуеит урҭ аҳаирпланқәа рҭархаразы ҳашҟа даашьҭуижьҭеи Гәдоуҭантәи арԥыс Артур Шутиа-иԥа Ҭарба.


Аԥсны Қырҭтәыла иаламларц азыҳәан изҭахқәаз, усҟантәи Аԥсны анапхгаҩцәа ирҳәақәоз, акьыԥхь аҟынгьы ианылақәаз уҳәа, абасеиԥш иҟақәоу ҳҭоурыхтә фактқәа мап ацәыктәуп, ҳаԥхьаҟагьы иаҳԥырхагахар ҟалоит ҳәа.


Абри лара лыԥсы аналылга, лхәыҷқәа данырзааигәаха, иудыруеи лыԥсы налылаларгьы ҳәа Сырма дналызхәыцуан.


Иадгыло иадымгыло ҳәа акәымкәа, аиаша аҳәара, амҩаԥгара илшозароуп, лахьы иаԥшны акәац ашара акәымкәа.


Далаҭбеи, избоит адәаҿы аԥхьара цқьа ушамышьцылац, – иҳәан Ардимон, лафла даацәажәеит.


Алашәарыца аԥшәма данацәыӡ, Ҭарсхан идгьежьылон, инаидыфҩылан, нас ишьапаҿы аҽырқьақьа инатәеит.


Зны сыжәҩан хәашьуа, зны сымра каԥхо, ладеи ҩадеи сыркын сеимырххо.


Ажәа сара иансоу, ихаҭа ҳаҭыр иқәҵаны ажәақәак анысҳәа, ақьаад ианҵаны сҵырҟьа џьыба иҭаз ақьаад ааҭыганы снахәаԥуша, абас сналагеит.


Рамзыц ибзианы идыруан иашьа Леон ду ас иаарццакны иаҳра ахьышьҭеиҵаз змааназ, иара еиԥш уи еилызкаауазгьы маҷҩымызт араҟа, аха иҟоу-иану ҳәа егьзбарҭамыз еизароуп анырҳәа, ишыҟарҵалацыз аиԥш, еижәибаҵа икылсызгьы рацәаҩӡан


Аха, издыруада, еиҳа еиӷьызҭгьы изызрыцҳау аамырԥшӡакәа, зегь рыла Анцәа ишаны адәы иқәиҵазшәа рхы аадырԥшлар, иара ҳлахьынҵа ацасазгьы?


Арыжәтә усгьы дара иржәӡом, Виноградов акыр иҽынанишәазаргьы уаҳа ҽадцаларак ыҟамызт.


Лхаԥыц хуа, аҿаԥ-аҿаԥҳәа уамеиқәаҵәа лҿыҵҳәацәо иаԥхьа даагылон уажәтәи иԥҳәыс, ахырзаман Физа.


Ихы ҩышьҭихын, ашьхақәа дҩарыҵаԥшит Қсас рӡараҩахыс иҟәашшӡа, еиҿарԥа-еиҿарԥа, ажәҩан агәеисыбжьы иазыӡырҩырц рҭахушәа рлымҳақәа надкыланы игылан ашьхақәа.


Мап, иахьа абра ҳаизарахь ладыԥхьалара аҭахӡам, иамҩаӡам, – рҳәеит уаҟа итәақәаз егьырҭгьы.


Лареи сареи ҳаидгылан, ашкол ашҟа ҳцоит, схәыҷра ҳашҭаҿ иаангылан, са сҟынтә аҽаӡоит.


Уи абжьартәи ашкол иалгахьоу аӡә иоуп, аполитикатә напхгаратә зыҟаҵара дук иламзаргьы, дҳәатәхаҵаҩуп, дуснагӡаҩуп, имораль-политикатә еилкаара ҳаракуп.


Амра абахә ҳарак инавҵаланы ашәшьыра кашьшьы ианыҟалоз аламҭалазы, уантәи инаҵысны еиҭах раԥхьаҟа рҿынархеит.


Сҭампыл иӡыхгылоуп англыз еибашьыга ӷбақәа, урҭ рҳәатәы хазымҵо аиҳабыра уажәы-уажәы ирыԥсахуеит.


Иахьатәи аԥсуа проза арҿиара иаҿу ашәҟәыҩҩцәа абарҭ ауаажәларраҿы иҟало аиҭакра дуқәа атехникатә револиуциатә прогресси, ауаҩы доуҳала ибеиахареи аҭакԥхықәра рныруа, еилыркаауеит.


Нас деиҭаналагоит, уаз ажәақәакгьы налеиҵоит, аха урҭ сара сҟынӡа иааҩуам.


Убри аҟнытә, аҳаҳаи, ишәасҳәарызеи, шәыблақәа ҵарызароуп, ҳгәарҭар, инкылатәаны, иааҳгәыдҵаны ҳаршьуеит.


Иаацәырҵит ашьхақәа ӡыш-ӡышӡа, хҭырԥа шкәакәала рыҽҭаҳаҳәаны, џьабаа, хьаа дук иаҵоушәа еиҵаӷәӷәа, ҿырҭуам-ԥсыршьуам.


Ҽнак сызмыршаз ӡӷьыбааԥск сҭалан сырма, схы сықәыжьшәа аҟәара саақәтәоу насгьы.


Сара срезинатә магәқәа сырҭаԥало снеиуеит, исԥылоз, мамзаргьы еилагылаз ауаа реилаҳәашьа уааҵашьыцыртә ибзиан, ршьаҵатәқәа цырцыруа, бабыц рықәыршәымкәа


Сыеҵәахә банкыдла, Нас уи ауми зегь рыцкы, Бгәы ҳалал ансыдла!


Еиҭаниҳәа, аҳаҭа ԥсаҳәа зхы икыз хәыҷык иааимгәачшәа ибеит, иԥсы абра иҭалт, – иҳәан, афырҳәа днамҵасын, ахы ааҿеиҳәеит ххьа шашәала.


Абас санхәыцуаз, ашара адәы ишаақәлалак, усгьы сзыцәомызт, сҩагыланы агараж ахь сцон.


Абаа-хырӷәӷәарҭақәа рхадацәа ируа-ирҳәо иақәымшәо иаагазҽазшәа иааилахеит азныказ, аха Мархьи Герзи шгылаз анырба, даргьы Сеилыҟә иҩеихаҵгылт.


Иҩны гыламызт, игәара кәыршамызт, дшыҷкәынаӡаз иани иаби ԥсит, адунеи аҿы уаҳа ҭынха димамызт.


Иқәлацәа аӡәы данибалак, ихы кны днатәон, ифомызт, ижәуамызт, агәырҩара даҿын.


Ртәашьа, ргылашьа дасу ирҿоу абызшәа уҳәа ирацәоуп урҭ излеилурго рхатә ҷыдарақәа злагәоуҭо.


Ҽазных, ишәшьап ари лакәшәа, Ахәыҷы дгаразҵаз иара акәшәа, Аҵәуара данаҟәыҵ зынӡа, Агарҟәҟәақәа ааԥныртын, Иан данааи игәыбзыӷ-разӡа, Дгархны дыжьжьо дакын.


Абар, уи аныҟалаз амшмыхәлақәа раан, рыцҳарыла иҭадырхаз ҳашьа схы наиқәкны, сбааш аҭӡамц иадызҩылаз


Уи иҳәоны заҟантәы исаҳахьази, усҟан Мамиа дҭарханы ируаагьы еилаҟәыбаса ишықәырҵаз.


Аҽааилыршшахагьы ҳмаӡакәа, али-ԥси рыбжьара, аԥхьаҩ, уара утәы сыздыруам, аха абар, сара исҭахқәаз зегьы ахьаацәырҵыз.


Дзеиԥшразаалак дыҟандаз, иара ус, иан лажәақәа еиҭеиҳәон Лад дыкәлааны дахьцоз


Уара уеиԥш изықәшәацәгьаны иааиуа аӡәы уааиниар, ухы ахьугара узымдыруа уаақәирхоит.


Ҳҩы џьегьы агәра ҳгахьан, сара сеиԥш, баргьы ибтәуп ҳәа уи аҩны-агәара.


Ҿааҳәыра змам абахҭа санҭыҵ, сышиашаз аублаақәа ахьынхоз саанагаз џьумшьан, дад Шәарах.


Ас еиԥш иҟоу ранацәа агәҳәԥыхш ирҿарҵаз, аџьабаа ирыдырбалаз иаԥсамхеит, рабацәа ахьӡ-аԥша иныҟәыргоз изызгәдуз ақьабз дара ацәхӡьеит.


Лыхәаахәҭрақәа данрылга, лԥышәырччашьа акырӡа изаԥсан, аха иалидыраауази иара даҽа мшқәак рышьҭахь лхы иазылуаз амшала, лгәы абас анҭаз, иаалырхәаз иалылхызи ҳәа ихы дшазҵаауаз.


Аизга иагәылоуп даараӡа иҵаулоу, аҵеџь аҵантә иҭыганы иааугоушәа иуцәыхьанҭоу ажәеинраалақәа.


Имаӡазароуп ари аус, амаӡа анахьӡаҳҵа, имаӡазароуп, избан уҳәар, инаԥшуа иаргама усын, зегьы ирдыруан, аха лҭаацәа, ахарџь иацәаашьан, ирзымдыруашәа маӡа дрышьҭит рымҳәаразы.


Мшы мшык сацрыхеит, ашәахаак сарҿыхеит, изгозу сагозу, иарбан, сызгозу, шьаурдын уарбан, ашьхақәа ирхалон, иҩныҵуан, иҩналон.


Рыԥсы ахьҭаӡоу азы ҭабуп мҳәаӡакәа, дырҩегьых адунеи ҟьаҟьа иқәыԥшыр цәгьа ирбомзаап!


Џьара жәеинраалак аӡәы иаҳҩыр шәшьырак ҳаҽныҵакны зегь ҳаицаԥхьон, ҳгәаанагарақәа еибаҳҳәон.


Зназы ииҳәо иҿамшәо дшанхашәа даанхеит, аха нас, зан дызбаз ахәыҷ иеиԥш дгәырӷьан, ԥҳәыс дааигеижьҭеи ауаа рҿы иимҳәацыз Хьыбла!


Ихынҳәны, уи аԥҳәыс дзыдтәалаз аԥенџьыр ааигәа ианааи, Мариеи аԥҳәыси рылаԥшқәа ааиԥылеит.


Уи лареи уареи шәеиԥылара иахылҵуа агәырӷьара ауп лыблақәа рыԥштәы аазго, ишьақәзыргыло.


Ақыҭаҿ инхо зегьы маалықьцәоуп, гха рымаӡам сҳәом, аха атрадициа иаҿырԥшны урыхәаԥшуазар, иахьа ақалақь иаланхо ауаа еиҳа лассы ибжьысуеит, адеформациа рыхьуеит, егоистцәахоит, досу ицәа дҭалоит, даркхоит, даартӡам.


Егьырҭ аԥраӷба зманы иҟаз аԥсыӡкцәагьы, еибыҳәан иҟазшәа, дызусҭазаалак аӡәгьы амшын ахылара изымгәаӷьит.


Хаҵа дыргама ӡӷаб хәыҷык дҳәамкәа, Гәыԥҳәыда драаӡама уаҩ дуӡӡак иԥҳа


Ан лԥазаҵә иҳаҭгәынаҿ кәаԥ-кәаԥ лылабжыш каԥсон, урҭ уа ҽылаҵәҟа узырмыруа, иҵаулахо иҭбаахон.


Арашқәа рыҵаҟа атәарҭақәа зегь ҭацәын, иҭацәын ашколгьы, анаҩс игылаз аусҳәарҭа, иҭылашьцааӡа дызҭаԥшуаз лашԥсы ахы


Ацәҟьара аихсра, аҭарчеи амаҩԥгара, уи ацәгьара иахылҿиаауаз уҳәа акгьы давсуам.


Амармалташь еиқәаҵәа захьӡу, аибашьра анцоз хыма-ԥсыма ианысҵоз, хә-тетрадк ирынӡалаз ахамышҭыхә амацарагьы иранамҳәашеи дареи сареи ҳаазықәшәаз зегьы.


Мшынҵас игазго еизаз ажәлар, насҭха џьара, рыгәҭа ахьазеиҟараз, ҳаракы дықәгыланы, ашыҩ-шыҩҳәа инапы ҟьо аӡә ацәажәара даҿын.


Зыстатиақәа рымкьыԥхьқәаз анаукатә усзуҩцәа қәыԥшқәак, аредакциа ашә иандәылҵаанӡа наҟ иԥхарҵоз ҩыџьа апоетцәа қәыԥшқәеи рымҩа ааснырит, рыхьыӡқәа иажәахә иахьаласҵаз ала.


Ҳала ԥхашьаны ҳазрыхәамԥшуа, ламыс цқьала ҳбысҭа ҿаҵа ҳзымфо ҳҟарҵеит, ацәа дырӡит, нан, ҳаԥсуара


Уажәы дыштәаз еиԥш, усҟангьы, иани иареи анеицәажәа ашьҭахь, иблақәа аахиҩан.


Ареволиуциа убри азы иҟарҵоит, бзиарак ҳабжьаагалап ҳәа, амзар ҳаибафап ҳәа акәым.


Уи ашьҭахь, Аԥсны ҟаԥшь аредакциаа даҳҭан, нас агаҿа, акаҳуажәырҭа аҿаԥхьа еизаз Аҟәаа изыԥшын.


Абжьааԥны еиԥш акәымкәа, зегьы акы иацәшәозшәа рҽацәыхьчо, ражәақәа раӡаны, ишәаны, изаны ицәажәон!


Схы изышьҭны сизыӡырҩуеит Валери Қырҭбаиа, даныҷкәынаӡаз аахыс бзиабарала зегьы Алиабрик ҳәа хьыӡшьарас изарҳәо.


Аха исхашҭып ҳәа сыҟоуп уа схьаақәа, снылатәар, снеины, ашьац қашәқашәо.


Аӡиас хыҵны ахаҳәқәа анарбылгьо мчы аман иҟоума атәыц хәыҷ ныхшәалар.


Нан, ари агәар шәаԥшьла иҭәуп, нан, Инаԥшуа Самахьхәаа рыҩны адима-ԥшьла ихҟьоп ҳа шәзырҳәоит, нанаа!


Нас ҳазхашәҵа ҳәа иаҳҳәо ҳара ҳхаҭақәа агәра ҳамгозар, уимоу, уажә шьоук шаҿу еиԥш, ҳнапала иаҳҵәаӷәозар, ҳазхазҵода?


Убасҟан лан лыбжьы аагазшәа лаҳаит, ижә сыԥшқа, урҭ агәаҟқәа рыԥсаҭа шкәакәахарц азыҳәан.


Уи ибзоуралоуп Ачаа рыҩны ҳәа уаҩ имыхәо игылаз аҩнеихагыла аколнхацәа рнапаҿы ишыҟалаз.


Уара иугәаламшәаӡои адкыларҭатә пункт аҿы аус анызуаз, уаҳәшьеи уареи шәаннеилоз, ара ажәеинраалала сцәажәалон.


Убри аҟнытә аисториақәагьы уи аҳәынҭқар Александр Ахақәиҭтәы ҳәа иӡбахә рҳәоит.


Бзиа ибаны изжәуагьы ыҟазар акәхап, еиҳарак зхала изжәуа, – сҳәеит сара, иаарԥшқашәа.


Шәсыцаала, сара ишәсырбап ҳажәлар рҭоурых аҵараҿы, рдоуҳатә беиаразы хәы змам абаҟақәа рықәыхра ишаҿу!


Ҽааныбзиала аԥхӡы казҭәо, Аџьықәреи аазрыхуа, аҩы ҭазҭәо, Ҽааныбзиала итәаны ихәыцуа, Адгьыл иқәу, ҵаҟа ихәыҵоу.


Урҭ рыбзиабара аилашымҭаз, абар, абар, уи ҭаацәарак шьақәзырӷәӷәашаз анасыԥ лаша ахылҵып ҳәа рыла ҭраа ишахәаԥшуаз, ахра иалҟьаз ахаҳә еиԥш, икаууа ицеит аҵалашәахь.


Даҽакы акәым, шәаԥхьа иамыԥхьац аӡәыр шәыҟазар, ма ааигәа шәамыԥхьацзар, агәра шәҳаргоит ҿыцбарахны ишышәзыҟало.


Доусы ихы ныҟәигароуп, ихы дахәароуп, – иҳәеит уаанӡа ҿымҭ итәаз аӡәы.


Аҭоурых дуӡӡа змоу Мысра Египет акәзар, аҳәынҭқарра хьыԥшымра хьчаны, ирӷәӷәаны изыԥсадгьылу ирырҭахьан аԥсуа ҳәынҭқар Али-беи данахагылаз.


Аӡәы иԥсы игәаӷьит, аӡәы иԥҳа, ма иаҳәшьа дигәаӷьит, мамзаргьы ихшара мап рцәикит.


Ашьҭахь, ҩажәихԥа шықәса ҵхьан, аспеқтакль Аҳақ ашәара еиҭақәиргылеит арежиссиор Миша Мархолиа.


Хьаҳәаԥаҳәада агәра ганы дыҟоуп ассамысқәа ракәымкәа арҿиара амҩа зегь реиҳа иҵоуроу шакәу.


Ари ауаҩ цқьа ихы даламырԥшыкәа шьҭа иҽшизеиқәымкуаз аҟара Сасҭангаз ианиба, данааидыххылоз аамҭазы ихәдацәа нҭарсны дааникылан, аԥхьа аасҭа имч еизганы ишилшоз деиҭакшеит.


Изхысҳәаауа, сԥызҟо аҳақьым иаахтны иасҳәеит сеиқәхар шаҟа мааҭ исҭо, насгьы аквитанциа исырбеит ҩынҩажәи жәаф нызқь мааҭ рыхәшәтәырҭа аҳасабеилыргарҭа аҟны ишысшәаз.


Аҿырпын зыӡбаз, ашәаҳәара аԥызҵаз, ҳашьа Нарҭ Қьеҭуан, ицәырга Нарҭаа ҳашәа.


Владислав Арӡынба илихыз еиӷьу ҽак идыруазар иаахтны ажәлар иреиҳәароуп, мамзар баша дыҽхырцәажәошәа дҟалоит, насгьы ҳидеиа хада ҳәа иара дызҿу аӡбахә иҳәом.


Ашәақь инанагартә иааигәаны ишықәтәазгьы, аихсрагьы шыманшәалазгьы, игәы иахәон иҟаиҵарц ииӡбаз аргәагәара.


Ма хьшьыцбоушәа, скәымжәы хәеи сыхҭарԥа рқьақьеи срымбар иԥсуа, сшьацәхыртәуа мацара сықәԥрааны скәашар, дгьыли-жәҩани еиқәмыргыло


Аха убри уақәшәарц азыҳәан, иузымдыруа мчқәак амҩа уқәырҵоит, мамзаргьы иугәанарԥхоит, унапала иҟауҵартә.


Шәара, ԥҳәыск лаҳасабала, шәзыниаз амш еиқәаҵәақәа зегьы инарылышәкаартә, реиҳа алабжыш анкашәҭәаз иарбан мшу?


Агәра ганы сыҟоуп ари аус иага уаҩы аџьабааи аамҭеи ақәирӡыргьы, алҵшәақәа шыбзиахо.


Ааи, дад, адгьыли аԥҳәыси роуп, – рҳәоит, жәытәӡаахыс адунеи аҿы иҟалахьоу арыцҳара дуқәа, аибашьрақәа зегьы зыхҟьоз.


Аԥсы даннаага ауха, аҵх анынаскьа, иааигәаӡаз агәакьацәа рыда зегьы анца, аԥсыжра иадҳәалоу аусқәа рылацәажәара ианналага, убри ан илҳәаз ажәақәа, сара ҩынҩықәра нысҵыргьы исхашҭуам.


Абаагәара акәша-мыкәша ииҟәшәаз акыц ԥҽыхақәа, асаркьа ҟәырҷахақәа уҳәа зҭаз ишәыра наҟ днаханы инышьҭеиҵеит.


Абна алымҳа кыдҵаны, арҵаҩ мчыла еиқәикыз, злеишәа цәгьоу ахәыҷқәа реиԥш акәын ишыԥ шыз.


Ҳафатә анынҵәа, афатә аагаразы аҩны ҳаннеи, ҳашьа хәыҷы ҳаб ишьҭахь дианы диахәмаруан, ҳаргьы ҳнеины уа ҳтәан.


Ишаҳҳәахьоу еиԥш, Леуан иаӷацәеи иареи аԥхьатәи реидыслараан ӷәӷәала данырыпҟа, ицхрааз, ишьапы дықәзыргылаз Мариа лоуп.


Арԥыс баша џьара даарԥыхьашәаргьы арра уацәыбналеит ҳәа, жәлары иахьырбарҭаз илеигәыдҵаны дыршьуан.


Бзиа иибоз лымҭеи лышьҭеи, ҵаҟа инижьит, иганахь дықәым, уи длызхәыцуам, лыхьӡ иҿықәым.


Рхы ақәырҵеит жәларык арии атәыла, ицаз хынҳәны шьҭа арахь иаарым.


Ҵабыргуп, аамҭа кьаҿк шықәсқәак иалагӡаны иара ихациркыз аус аҿы идгылақәазгьы ҟалеит Андреи Ҷоҷуа, Михаил Чалмаз, Платон Шьаҟрыл, аха урҭ хыԥхьаӡарала имаҷҩын.


Ару ҭан иҭынхацәеи шәара шәҭынхацәеи ишәыбжьалаз ахҟа даҽа ԥсҭбарак ахылымҵырц, Аруҭан мап ицәыркыр акәын иҭынхацәа.


Уии сареи ҳаиҩызцәа гәакьан, ԥсык еицаҳхан, ишырҳәо еиԥш, ҳҿаҵа еиҩшаны еицаҳфон.


Аӷа думанаҵы аибашьрақәа раанкылашьа шамам дыруп, аха уажәы аҭауад игәы ԥжәаны дызлаҟоу ала, Гыртәыла дабашьырц анақәик, аԥхьан исҳәан еиԥш, уи аибашьра ду ахы аркра акәхоит изызҳәахо.


Имширатә бӷьыци, акласстә журнали, имшынҵеи, итетрадқәеи иахьырнызгьы аԥсы ӡаны ус ирнын.


Иҟалаз, ишыҟалаз акакала сазхәыцны схаҿы иаазгеит адырҩаҽны, ахәыҷы дсыманы абнаршәыра санылаз.


Ажәҩан скуп иаартны аҳаргь, шәыҵамгылан ақәа ауанаҵы, аҽқәа рызқәаҿ ауп ҳа ҳҿы ақәа ахьауа.


Ишыцәгьароу дырны, ацәгьара узызуа, ушизныҟәаша удырп, аха ушԥаизныҟәо, ишиҭахӡам, узықәтәоу амахә зҿаҟәо?


Аиҳабацәа ҳәа иҟоу рхаҿы изаарымгозеи абри еԥшқәа абаԥсрақәа рқыҭан иҟалуа.


Данко иеиԥш ижәлар ԥхьа ркылгашьа лакәшьаны, Иаҳгәаларшәо иԥсҭазаара изырԥхо ҳгәаҭа.


Шьыбжьонла, ӡҭалара ҳцарц анаҳҭаху, аӡәы днасыр, зегьы ҳаизнагаларын, – иҳәон уи игәанала.


Аҳмаҭ хара иныҟәоз уаҩымзи, еимаақәеи, иқлаԥадқәеи иеимои аԥҳәызба амаҵурҭахь илгеит, илрыцқьарцы.


Уаҟа игәыӷра хьаҵӡауамызт, игәаҵахь иԥшаауа, Аибашьра абла дахьхыԥшылоз, хәыцрашәк изаауа, Иарҭмаҟ ибӷа икыдыртәала, аԥхӡы иҿыкәкәа, Деиҵамхакәа иҩызцәа дрылан, амца иҿаҷҷауа.


Ара даанагаз аахыс аҭаацәа иреиуоу аӡәи лареи жәа хьанҭак неиқәырымҵацызт, аха уаха Хымседи лареи хәыҷык ргәы ааибагеит.


Арахь уи аамҭаз дара аиҳарак изҿыз жәынгьы-ҿангьы аума иақәшәан иҟаз ҳаҳҭнықалақь аимҵәара акәын.


Абри Аҳҭиа ҽнак, сызҵаарақәа рҭак аншәзыҟамҵа Џьамтәыла зегьы ықәсхуеит ҳәа дмақарит.


Сасҭангаз мыцхәӡак даламлакәа аамсҭа иеилиркааит цатәыс иахьимаз, изакәазы дцоз, аха Џьармаҭ диздыруамызт, иӡбахәқәа џьара иаҳахьазшәа дшыҟазгьы.


Урыстәыла ашҟа зегь раԥхьаӡа раԥхьатәи ашьаҿа ҟазҵаз Аԥсҳа Қьалышь Ачачба шиакәыз ауп.


Иҭабуп ҳәа расҳәоит сара, абри аамҭа ҳзаазгақәаз, сара сзы инасыԥ дууп абри агәырӷьара сахьахьӡаз.


Аҽыҩҷкәынцәа мчыбжьык аахыс рыҽқәа разыҟаҵара иаҿын, уажә аӡәаӡәала, гәыԥ-гәыԥла урҭ зегьы амҩа иқәын.


Иуҳәаз ажәа сгәы арԥшааит, аҳәеитФ антина, алаӷырӡ арбарц ашьапы ааҿшьуа.


Ианшьцәа рҿы, Уаҭҳара ақыҭа иааӡаз ҷкәынан иара, дзышьҭаз аӡӷаб лани лаби рҿы дышнеирыз дзақәшәарызма?


Абас ажәлар ргәаҿы инеиз, рхаҿы инхаз жәеинраалақәоуп Софыџь исаԥыџь, Хаџьгәаҭ, ахаџьгәа аҭ, Тышәкәа, Сеидыҟ мгәацәатыҟ, Ҷыра мцура имаҵура, рамадан ичамадан, Еимаркуазеи?


Миха Лакрба алитературатә жанр хадақәа рҿы акыр иҽԥишәеит, алагалагьы маҷымкәа иҟаиҵеит.


Убри азы акәхоит апоет оптимизмра згым аҵыхәтәантәи астрофаҿы иаарԥшу ахшыҩҵак хыхьтәи изақәҿнаҭуа.


Абаа ахыб акәырша ашьха иаларсоуп, убри иахҟьаны абааш ауснагӡара  ииашам аиҿкаашьа  амоуп.


Нбанк мҵакәа, акгьы дҭамкәа, дшымгәыӷӡоз данца дамка, ишашка аҟнытәи имаӡам иоуқәаз, ишьҭихит ҩызцәас урыла иоуқәаз.


Ҭынчроуп, ԥхарроуп ара уажә ауадаҿ, шаанӡа уцәаз, нас, аԥшқа, уҭахәхәа.


Рықьҭаԥ санҭарыҩуаз, иужәлои рҳәан, жәла сымаӡам анысҳәа, ажәла дара исырҭеит.


Миха Лакрба иновеллақәа ирыԥхьаз ауаҩы еилыхха ибоит аԥсуаа аӡәи-аӡәи ахаҵеи аԥҳәыси, абырги ақәыԥши, ауа, аҭынха, аиҳабы, аиҵбы, агәыла-азла


Избанзар мҳаџьырра аршра иалагахьан, арра иқәнаххьан, амшын иҭаԥсахьан, ахы-ԥша рықәшәахьан.


Аҟәа ҳалҵны ҳанаауаз усгьы ԥхны маҭәақәак ишәын, уаҳа маҭәа-ҩыҭәа ҳәа даҽак ааҳамгеит уеизгьы, асҟак ҳаанхоит ҳәа ҳаҟазма!


Уара, Кәасҭа, акы еиԥшымкәа суҳәоит, сынтәак уаасԥеиԥшны, сан лымхырҭа сзуцәаӷәарц, аџьықәреигьы сзылоуҵарц.


Ари, аԥсуала, ҳабацәа ршәагазагала уахәаԥшуазар, уеизгьы-уеизгьы иқәра дуум, ауаҩы игәы бзиазар, иқәыӷәӷәартә иҟам, иӷәӷәамҭа дҭагылоуп ҳәа уҳәар алшоит.


Лара дҳамбеит аха, – иҳәан, уажә ишигәалашәаз мҩашьо, егьи икәа ажәжәаҳәа дынҭалан, бырфын касы-иаҵәак ааҭигеит, ҳнеины ҳшыҟаз анларҳәа, абри сан исызлырҭааит ҳәа иаалҭиит, иаанаго ҳаздыруам


Клеветники, ацәгьаҳәацәа, абас иҟоу ауаа ракәын Аԥсны зыхьчоз ҳәа, убасҟак ҳцәа ԥырҽуан, Аԥсны ҳақәҵны ҳцартә ҳҟарҵон.


Сеиқәханы, сеибганы аҩны санааи, сшьара санықәла, исыхьыз анрасҳәалак, сажәабжь хсыркәшон амшә шсыршәаз ҳәа сыҽхәо.


Уахь икылымсыр ада ԥсыхәа амамкәа, уаҳа даҽа мҩак ыҟамкәа амҩа иқәын уи иус.


Уи зҵаара хьанҭаны иацын Шекспир иԥсҭазаара, игәырҩацәгьан ауаҩытәыҩса илахьынҵа аҵыхәтәаны ишыҟалашазы аџьшьаратә дырга аргылараҿы.


Апоет зда дхәарҭам арҭ ԥсра зқәым алитературатә ҭынхақәа рдырра мацара аҟны инҵәом аурыс бызшәа анарха.


Ари зегьы шаблонуп, агәаҟра змаз ан лгәы лзырԥсахыз азҵаара аҭак исахьаркны иҟаҵам, аизареи абригадирреи ара акы иахәо иҟам, амаӡаныҟәгаҩ иажәақәагьы иаргьы ижьымдыр мыцхәны иалоуп ажәабжь.


Ҳҵааӡом ҳарҭ, ҳабацо, мшәан, иабыкәу, иаҳгәаԥхоит ҳара, ус бзиа иаабоит.


Абарҭ аԥенџьырқәа зҿаз ауадаҿ, ҩын жәытәк иатәыз, аха уада лашак, ԥшәыма лашак илтәыз аҿы, зны ахәараҳәа иҩнаҽҽауан, ацҳа кнаҳа иаҵсуаз аӡиас саркьеиԥш ицқьаз, гәырҩеи хьааи згымыз, аха бзиарагь згымыз ԥсҭазаарак.


Уҽынкыл, ухшыҩ цәырумган, уахьсырхәуеит, – иҳәеит, Анцәа, аха сара сҿы акгьы улшом, уара ажәлар ужьоит, сара аиаша расҳәоит, иаҳа исыцныҟәоит иҳәан, имуит аҟәыӷа.


Аԥсҭазара бнароуп, абнара ушиашоу улсны узцом, акы уҿаԥоит, акы ушьклаҳәуеит акәараҵашьа уанақәымшәа


Абри раԥхьатәи ақәгылара иаҿыԥшны иқәгылеиг акреолАколониалтә дунеи иалиааз, иаланхоз Хосе дацәыхаран Европатәи афилософиатә хшыҩҵысра.


Ааԥын ахьышьҭақәа зну, аԥсабара саныԥшылеит сара, асаркьа зхы-зҿы цқьа ҵәаху Амра аныҷҷалоит хара.


Ҳаи, абзиара згымхаша ҳныхаԥааҩ, абас сурԥхашьоит ҳәа сыҟамызт, сара ауаҩы ишьа зымҟәыҵататоу, абахҭа иҭабаахьоу, уи афҩы макьана изхымҵыц, иабасықәнаго аҭоурых иатәу аҟәыхԥшьа!


Лцәарҭа акәзар уи апаркь еиԥш ичны ихәаԥӡа ацәардаӷәқәеи ашәындыҟәрақәеи ирықәын.


Уи аҩымҭа ушақәымгәыӷуа, икылкааны, иқәырҵәины иҟаҵоу, хшыҩҵакык ала ианхыркәшоу ауп.


Ари аҩыза адунеи џьаргьы иҟаӡам, – иҳәеит, иҟалап ҭоурыхла ус традицианы шәыжәлар ирымазар.


Аԥсараҟа, иаҳәшьа хаҵа данца, иан лхала аҩны дахьахыз ахь ахынҳәра, мамзар аразҟыҵәҟьа уи акәгәышьан ақалақь аҿы изанааҭ иаҵанамкуазаргьы усурак ԥшааны, иԥҳәыси иареи руалафахәы иныҟәнагауа, иара иусура иахаршәаланы изымкьыԥхьларгьы, ишәҟәыҩҩра даҿызарц.


Сара схала сынасыԥ сырцәгьазар, схы иавызбарым, аха имаскызыз исыхшаз сыхҭылҵ хәыҷы?


Уи шыҟоу умбои, ашәарыцаҩцәа ҳамацара ауҳакәху ус иҟоу, иашоуп, ҳаргьы аҽхәара ҳдыруеит аха.


Убри аибашьра ду атәы аҳәара салагаанӡа, Амзаратәи ауахәамаҿ католикс иҟаз Захари кәуириани исзеиҭеиҳәақәаз ала аԥхьа салагар сҭахуп, дад.


Иазхоит, бҽыбмырхагацәан, сара сгәы еиԥхьхәыцаанӡа, зны бҭалоит, зны бҭыҵуеит, ирааԥсан ашәхәыҷ ҿыбхаанӡа!


Уи адагьы, уҳәан-сҳәан рацәаны илыршон, лара илыхҟьаны еисхьаз агәылаҳәсақәагьы маҷҩымызт.


Аҭаҳмада, заԥхьа игылаз абаа ауада ҭшәа ашә ашҟа маҷӡак днаскьан, ацәажәара дналагеит


Абас дахьрыдыркылаз азыҳәан, иҭабуп ҳәа алареиҳәарц, зажәра инҭалахьаз Авраами Сарреи ирқәԥшит, ахшара дриҭеит.


Иара ҳахьнеизгьы хылаԥшрада ҳнырмыжьӡеит, аԥышәарақәа анаҳҭиуаз ҷыдала уахь иҳаццаз ауаа ашә илагылан.


Аԥснытәи ажәҵарақәа реиԥш иҷырҷыруа, рымҵәыжәҩа ҿыԥ саақәа рыла ихиааланы иԥыруа изааиуаз агәалашәарақәа, игәы ҟәандаӡа иааҟарҵан, ихиҿгьы нықәлашеит Даҭикәа.


Аиаша, уи ааԥын ааимҭазы асыԥса абгароуп, нас Мырзаҟәыл иԥшышьа, аҭакәажә лҿала иааицҳаз ажәақәа


Ашьҭахь ҳәсақәаки изаҵәыз, зыҩны уаҩ дыҟамыз џьоуки адоуҳа зауз зҿаҳәатәы ҟало ауаҩы.


Ари ҳара иаҳнарбауеит ақырҭцәа Аԥсны зегьы ҭарцәны рнапаҿы аагара шәышықәсала ишазхәыцуа, аха аиаша ианакәызаалак аиааира агоит.


Ашәышықәсақәа ириааиуа иаауаз абри абаҟа аҭӡамцқәа раџьал ҟалеит ҳара ҳамшқәа рзы.


Еиҭалҳәеит Амра, сара уа сыҟамзар ада ԥсыхәа шыҟамыз бжьыла исырдыруа.


Ари абас шакәхазгьы, лассы, ажәлар рахь иузцәырымгоз ари ахьмыӡӷ ус рҽеихеит даҽакала


Сеилыҟәи иареи реизыҟазаашьа аҽакын, аҩыџьагьы рхы зыхҭнырҵоз ауаҩԥсы дахьрыбжьагылаз ианԥозгьы рацәан, аха урҭ мсым Хәыҷы диаанӡагьы еизааигәан.


Абзиара аҟаҵаразы амҩа иқәҵамыз, мамзаргьы зынӡаск ихәаҽыз миллионҩыла ринергиа, рымч-рылша.


Аԥхӡы шаалықәнаҭәазгьы, дықәҵуамызт, лыԥсы лшьарц акәашацәа даарылҵыр, ҿыц нрылагылара дақәиҭырымтәызшәа.


Дара зықәгылаз адгьыл анрыҵбага ицәгьоуцәахаз, иуаашьацәахаз, ицәгьаҳәаәцәахаз Мырзаҟанрааи мыкыҷрааи рымчра алыра еиԥш ихжәоит, изымҿио амарда инаҿахоит изықәтәаз ауардын.


Зны сцаӡом, уаха ақалақь аҿы саангылоит лҳәеит, зны машьынак ааип лҳәеит, аха ус аламала длыцрыҵуамызт иаргьы.


Егьырҭ аҭоурыхтә мыҟәмабарақәа ҳарҟәаҵыргьы, амҳаџьырра мацара аангьы аԥсуаа зықәшәаз иақәымшәац, ҳгәырҩа аилкаара ицәуадаҩхоит, убасҟак игәырҩа дууп убри.


Аирониатә шәыгақәа рыла ихаркуп урҭ рсахьақәа, изҿу ҳәа акы алкааны ирымаӡам.


Насгьы даҽакы еиԥшны ибомызт, имаҳә Леуан ихатәԥышәала Аԥсны мрагыларахьтәи адгьыл ахәҭак Гыртәыла аҳра аҵакра ахьигәаӷьыз.


Ҳажәлар рҭоурых улаԥш нахугар, иџьоумшьарц залшом уи аҵарауаҩ ду шаҟа дақәшәаны иҳәаз.


Сыхаара, иҭабмыҳәҳәан уа бхы-бҿы, ари аҳәахьа бымаз бгәы иҭакны, ҳаԥсҭазаара усгьы икьаҿуп, базԥшы, ишуҭаху узеилаҭхаџьуам уразҟаҿы.


Ахан иахьазы ашәҟәыҩҩцәа ҳзыҳәан ахашәалахә ахәҭак акәзаргьы акагьы ҳзалаӡамкәа иахьыҟоу.


Ргәы ԥҵәазар акәхап ауаа, адгьыл аҟны аҟазаара ргәы ахшәаны, икәалаауа ажәҩан иалалеит.


Урҭ акакала инеишьҭаргыланы рыхцәажәара акәым, акызаҵәык амацара аалхны иааҳамҵаҳҵаргьы уи акәшамыкәшагьы заҟа цәанырреи хәыцреи ҳазцәырҵуа ҳзеиҭаҳәарым.


Усгьы хышықәсаҟа инаргеит дара абри реизхьаара зны еиԥырҵуа, зны еишьҭало, избанзар лан уи баницца, иҟасҵо ҳәа аҽшьра лҽықәкны дтәан, ҳара ҳахь ааирагьы даҟәыхны длыман.


Шьыбжьоншәа амҩан Лазбак исеиҳәеит аԥсуаа Очамчыра ргеит, аҳаиртә баӷәаза ԥырххааит ҳәа.


Уи аибашьра ианалага аҽны инаркны аҭараа дрывагыланы деибашьуан, абџьар икын.


Ахрақәа рычҳара хыҵны храбжьыла ихәаазшәа ахлымӡаахбжьы геит, ашьхақәа рцәа иҩҭӡыӡааит, ахаҳә думбеиқәа былгьаны илҭалеит, Бӷацымкыра ахы иқәжьыз асгьы ҩеиҿҟьеит.


Саҭбеи аҭагылазаашьа иҟалаз, ар рхада изеиҭеиҳәарц даламгеит, аха арациа аус амуит.


Сыблақәа рыла избеит, слымҳақәа рыла исаҳаит анцәа имаҵуҩцәақәакгьы аԥшра бзиа змаз аҭыԥҳацәеи арԥарцәеи, хаҵа ицахьаз аҳәса ҿарацәагьы ахәԥса рацәа рықәҵаны ишырҭиуаз.


Леон идыруеит иахьа нхыҵи-аахыҵи ауаа еидгаланы иҟаиҵаз ари аизара дуӡӡа хараӡа аӡбахә наҩраны ишыҟоу, Византиа аимпериа ахадараҿы игылоу рлымҳагьы ишҭасуа.


Нахьхьи, амшын Еиқәа нырцә, шәышықәса рышьҭахь аублаақәа еибганы ианыҟаз рқыҭак аҿы чарак сахатәазшәа ауп схы шызбоз.


Еимгеимцаракгьы, уаанӡатәи маӡа-аргама реиканрақәа зегьгьы ааихашҭын, уаҩы ишимбац ала иашьеиҵбы иҭахара игәы ҩҿнакааит, иԥсгьы ааилахәеит, иара убри уажәнатә еиҳагьы дахьзырхәуаз ак акәны иуаӷеимшхараха иааиҿагылеит.


Ажәеинраалақәа рыҩра сзалагаз, уи сгәазырԥхаз, егьарааны срызхәыцхьеит, аха еилкаашьа сзаҭом.


Иара аҩадара, аҳаракыра бзиа ишибо ааиҳәацыԥхьаӡа ҳаргьы ҳазхәыцлароуп, иаҳгәалаҳаршәалароуп аладарагьы шыҟоу.


Нана бзанҵы лықәра ииашаны илҳәаӡом, бабеи лареи есымша убри еимаркуеит.


Ҩыџьа рҳәатәы еиқәымшәозар, мамзаргьы аҭаҷкәым ахь инеибагозар, лара ахәша нарыбжьылшьуан.


Ақалақь ауааԥсыра ҿыхаанӡа ашацкыраз аҿынахара ҳәа иаԥшьыжәгаз заманоуп, аха адәаҿы аибашьра аасҭа ақалақь агара еиҳа ауадаҩрақәа ацуп.


Ҿымҭ, уаанӡа излацәажәозгьы инаҟәыҵын, аус шыруц, рыҽбыгақәа нымҩанҵо, аусура иналагеит зегьы.


Алаҳа иалыҩрыз ҳаилахаа ҳцеит иҳәон рҳәоит еиԥш, ибҳәашьоузеи, бара аԥҳәыс бзиа?!


Иаргьы абри еиликаауеит, ида ишхәарҭам дазхәыцуеит, агәалсра иныԥшуа, ацәыӡ зауз аҭаацәа рҿаԥхьа илымшаша илшарашәа дирбоит, уажәыҵәҟьа аԥсуаа рахь адырра ҟаҵаны рхырхарҭақәа еиликаауеит.


Ахақәиҭра азықәԥара ҳахьашьҭалаз ҳҿархьуа, ажәлар шыхьчатәу аҳи уареи еиӷьны ижәдыруашәа исоуҳәо ажәа гәырхьга адкылашьа сымам, ухаҵкы!


Ахаан сзымԥсахуа сыжәҵарақәа ракәзар, амҩан цәгьамыцәгьақәак шырԥырхагахаз мҩашьо, еихьышәшә-еиԥышәшәа акырӡа иагханы ауп ишаауа


Иахьатәи абызшәақәа рыҩнуҵҟа аԥсуа бызшәа иааннакыло аҭыԥ уҳәа убас егьырҭгьы.


Сара аӡәк соуп издыруа усҟан исхызгаз, саныхынҳә, сыжәҩа кшазшәа сеилашәуеит


Учхоз ҳәа иахьашьҭоу, Гәымсҭа аӡиаси Аҟәеи рыбжьара, амшын ахықәан ҩын-ҿыцк аргылара ишалагаз саҳахьан, убра исышәҭ, – сҳәеит.


Зны ԥшыхәра хҩык дәықәырҵеит, Баҭал дреиҳабны, Аӷа иаашьа еилыркаар акәын, маӡа ԥшыхәра уны.


Ари аиҳабы азеиԥш мал аԥара афара дыхнахзаап, маҭәаҩыҭәала иҽеибиҭеит, дамеигӡакәа игеит, убас ала атрышә иаирсит уи атрест, аха


Аха уахьлыхәаԥшуаз, ахшара рацәа шылааӡахьазгьы, уи аҳкәажәҵас дгылан, анкьа илымаз аԥшӡара иахьа уажәраанӡагьы илныԥшуан, лықәра иазыҵәахуамызт.


Даҳԥырҵны данца ашьҭахьгьы уи илаԥш ус ишсыцыз иаанхеит, уажәгьы инасԥыршәом.


Акгьы шаҳзеилам еилызкаахьазгьы ауҟахымыз, аха урҭ раасҭа ирацәаҩын анкьатәи ҳаиҩызара еиқәырханы иҳамазшәа згәы иаанагоз.


Аха ари дахыццакуамызт, избанзар, уирахь ихыԥша наҩхьазаргьы, иага ишьаҭақәа рҳара дахьӡахьазаргьы, иара ишиҭахыҵәҟьоу иажәа иԥхылнадоз ӷәӷәамхацызт


Насгьы сеигәырӷьаны иасҳәеит ҳшеиҩызцәоу, мцыла ирҭәны иацысҵеит иара дҭаркаанӡа иаҳзеиԥшыз ус бзиаӡақәак ҳарҿызшәа.


Ишакәхалак адәахьы сыҟазар сҭахын, аҵх дагәа салазаргьы, адунеи лаша сықәԥшуан.


Ӡбахәны ирылан, ахеиҭаҳәаразын Византиа аиҳабыра рышҟагьы ауаа рышьҭызшәа, урҭ раара иазыԥшушәа


Гәаныла схәыцуа сшазыԥшуаз, амашьына ашә ааиртын, иԥштәы ихыкәкәа сара сахь иҿааихеит саб.


Аҵыхәтәаны сааҳәын, акраамҭа сизыӡырҩуан, уимоу, уи ихәда амелодиа ажәақәагьы азысыӡбеит сахьышьҭаз!


Шьҭа сара сҟьашьит ҳәа егьамам, амала дара аӡмах афҩы дсырҳап, излиааз ауп!


Иидыруаз шаҟа даргәырӷьауаз, игәы ҭнагауаз аҟара уажәшьҭан игәы ҭарҷаҷаганы ишизыҟалоз.


Есма дааиуан, дааигәаӡахахьан ахьхьа-хьхьаҳәа ажәҩанахьтә илеиз ахьтәы мардуан дацыршәаны адгьыл днықәԥалазшәа, Лад иблақәа, акаҭран хьшәашәа, акаҭран шәыта ишарааԥсаз лдыруазшәа, амца зҭагьежьуа абылра иаҿыз Лад игәы лырцәарц мацаразы дшоушәа!


Амала, абринахыс Абиблиа аганахь инықәҵаны, уаҟа иҳамбо, аха уеизгьы-уеизгьы, ииашаҵәҟьаны уа иаҳәо иашазар, Анцәа иакәзар адунеи зшаз, Анами Адами раԥхьа ирыхшаз Каин ҳәа акәӡамызт хьӡыс ирҭоз


Ахәылбыҽха аҩны саннеи, уаанӡа ухаҵкы ҳәа мҳәакәа исмацәажәоз, имхырхәакәа саԥхьа имиасуаз сгәылацәа срымбазшәа, сырзымдырӡошәа ҟаҵаны наҟ ихьаҳәит, ҳаԥсуа танкқәа раԥхьа сгылан Жәыргьыҭ, мамзаргьы Қарҭ иалалаз сара сакәу џьушьап.


Аԥшәмаԥҳәыс арҭ ирҳәаз цқьа еилылкаартә илмаҳаит, аха аказы ишаарышьҭыз аҟара лдырит.


Ҟазылбақь изы џьара иҳәоит Амаганеиԥш дхәаны, ихылԥарч ду илахь иҭажь, иԥынҵа ду ырхәа, илақәа шаҟь-шаҟьр.


Камаҷыҷ аҿы ахҭыс хада ахьымҩаԥысуа ақыҭа ахьӡ нҭкааны иҳәаӡам, акәшамыкәша иҟоу зегьы рыхьӡқәа ҳәоуп.


Ахысҩы ишәақь еиҵеиҵаразы зны ахәшә арҭмаҟ иааҭыхны, инапсыргәыҵа инықәԥсаны изон ус, блала, нас уи ишәақь аԥынҵа инҭаԥсаны, хыхь ауапцәа нахеиџьгәон, қьаԥсықьла еиҵеиҟаауан, нас ашьацма цәыригон, изаны ишәақь инҭеиԥсон.


Абри еилазгаз ҳара дҳаӷоуп, аичырчара иашьҭоу уаҩуп, убасала уи деибашьҩуп, ауаа хәыҷқәа рмал игарц, убри азы дара ишьырц, уи ирцәиго дарбеиарц.


Аурыс ҳиабашьны ҳара ҳанҵәар, ҳадгьыл иара иахьигаша ҳәа дхырбза-кәырбзо дкылԥшуа дтәоуп ақырҭуа.


Уи ауп, анкьа аԥсилаа амрагыларахьтәи рҳәаа Фазис аҿы ишыҟаз, уажәы Егры ашҟа изиасыз.


Ари аус ду аҟны ибзианы зхы аазырԥшхьоу, аџьабаа маҷымкәа избахьоу аиҭагаҩцәа ҳамоуп.


Иҵабыргыҵәҟьаны, абри хыхь зыӡбахә сҳәаз ахаҳә ду ахы сықәтәаны изҩит раԥхьаӡа жәабаҟа цәаҳәа инеиуаз жәеинраалак.


Иара убас, иҿыцӡоу, аҵак дуӡӡа змоу акы акәны исыԥхьаӡоит иахьатәи аромани акиномонтажи реилаҵәара ахҭысқәа аки-акиреихаргылара, ахьаҵрақәа, асахьақәа акинокадрқәа реиԥш ацара.


Шәара шәыҷкәынцәоуп, шәихааным, Едрыс ибзианы дигәалашәоит, Абга Мамсыр ҳәа дыҟан, убри убас уасиаҭны инижьзаап, саныԥслак сыԥсаҭа пату ақәызҵо уаҩ шәыҟазар, ԥҳәыс зхылаҳәоу сгәы дықәшәмырԥшын ҳәа.


Есымшааира ашьха скыдуп, аҩадара уалны исыдуп, уахь сызцозар са сеибыҭоуп, мыц зымҳәаӡо абџьар сыҭоуп.


Зегьы нарҳәы-аарҳәны, аҳа аҵәа аҿалоит, аҵәа аҳа аҿалоит ҳәа ианаҳдырҵоз, мап зҳәаз ԥсышьацәгьа анрырҭоз аамҭақәа раан, ишәҭыкакаҷуан даҽа теориакгьы.


Самсон Ҷанба идыруан, аԥсуа жәлар хыԥхьаӡарала ишмаҷу, еиуеиԥшым аҭоурыхтә хҭысқәа ирыхҟьаны ишеиҟәшахаз.


Зынӡа сумырҽхәан, мамзар акәҵәҟьоу џьысшьоит, убри аамҭаз илгәарԥханы акыркырҳәа дагьааччеит лара.


Аӡбаҩ иҿы иахьнеиз уажәы аӡбаҩцәа еикәшаны итәоуп, Хәаџьа Шьардын азҵаара ирҭеит


Ҳрылсит ауп акәымзар, ҳааҭгылан хазы-хазы аԥсуа қыҭақәа хыхь-хыхьла акәзаргьы иҭаҳҵаартә, еилаҳкаартә ҳзыҟамлеит.


Ахәыҷы ма амшә-акьанџьа далахәмаруеит, ма амшә аҟазшьақәа ирызку ҩымҭак дамыԥхьацкәа ҟалом.


Ара ахҭысқәа ахьымҩаԥысуа ашьха қыҭаҿы макьана акыр ишьақәханы иҟоуп ажәытә ҵасқәеи ахымҩаԥгашьақәеи, аха зегь акоуп, маҷ-маҷ акәзаргьы абри ақыҭа иаланхо ауаа рыхдырраҿы аиҭакрақәа араҟагьы анырра ду ҟарҵоит.


Ихы ԥхьаҳәо, акәатаҳәа иԥсы ацашьа дамыԥшы, имацара амрацара ишьҭацеиуа иҿаԥхо, имгәа зага изымдырӡакәа ижәны днеиуеит деикәаԥхо.


Ҳаб иҩызцәа ааиаанӡа, ҳашҭа агәҭа игылоу, ҳазҵаныҳәо аҵла дуӡӡа амҵаны, ҳаби ҳани еидыртәалан азҵаарақәа риҭаларц шиҭаху ҳаиҳәеит.


Аҳәынҭқарԥҳәыс бзиа дызбеит, аха аҳәынҭқар уара гәҩарас уимоуп ҳәа анысҵеит ашәҟәаҿы.


Ҵабыргынгьы, иара ақыҭа ага иаԥну егьырҭ ҳқыҭақәа реиԥш рацәак уаҩы иҿархарсҭам, зынӡа ԥхьакырҭак иамоуп


Генуезаа даара бзиа қьафла ишыҟаз мҩашьо, иҵәахны ирымамыз ҳәа акы ыҟамызт.


Уи уџьыршьеит уҳабла, уқыҭа, ууаажәлар уабацәа рџьынџь ахьумырӡыз, аихаҳара уахьаҿу.


Аибашьцәа рыжәпара дҩалсны аԥыза иаԥхьа даагылт Аублаатәыла амсылман дин ахада, аиҳабыра иалахәыз Саҳаҭқьери.


Сара сеиԥш иаргьы изакәызаалакь акы ихамшҭыцт ҳхәыҷраамҭазы џьара ҳшьацәхныслахьазаргьы игәалашәоит, нас базхәыц бара, згәы бҭам, зхы бҭам ауаҩы илшару убри аҩыза?


Ҳаи, абааԥс, исымбондаз ухабар, Ухы еилагарын, узеиԥшрақәоу убар Ушыҟоу уцәыршәагаха.


Са исыздыруам угәҭакы, уара, аҩыза, саԥхьа иааиуа, ас ҳаицныҟәап ҳамҭакы, ҳаибадырып ҳшынеиааиуа.


Ашьыжь аӡаӡа зҿаҳәҳәы иаагәылҵыз агәил-шәҭы еиԥшха, ахәылԥаз иҵыблаауаз амраҭашәара еиԥш зқьы бла ахылҷҷаауа, алаԥш-ҿаԥш иацәухьчаратәы аҿынанахеит.


Аӷьеҩ ҳәа адаул иасуан, игауан абыкь-быжьқәа, ахымца акәакь игҿасуан, ҳаибашьцәа неиуан ԥхьаҟа.


Абри ашҭа цқьаҿ ихала, игәы мырҿыӷькәа, иҽалахала, дыхәмаруеит, ашәа ҳәо, Гәадала


Еинҟьа-еиныруа шьоук арахь иаацәырҵуеит, иуцәыхарахаз узааигәазтәуа хәыцрак уаналоу, шьоук рыҽқәа ирықәтәоуп ҳашҭақәа цәырҵәо, шьоукгьы тәоуп ус, ипзымдыруа иргәалоу.


Убри аамҭазы аграждантә уаажәларреи адемократиа аинститутқәеи ҳаззыргыло, арахь зхатәы бызшәеи зҭоурыхи ирыцәҟьалахьоу, еиҳабыратәым ҳәа изышьҭоу анеформалцәа, иддырбаз сыздыруам аха, иҳабашьыз, зынӡа ҳақәхра зыгәҭакызи ҳареи ҳабжьара иныгәнысуа ҳаиныршәара иашьҭоуп.


Иауазеи, уххь згеит, ус шԥоуҳәо, – иҳәан, хырқьиага жәақәак сҳәоит ҳәа далагеит, аха рацәак измырҽеикәа, амҩабжара иажәа даагәылахеит.


Абарҭқәа ирыбзоураны, араҟа, ҳдунеи аҿы, иага хырзаманцәгьа ҳахҭысуазаргьы, угәы злоуҟычша рацәоуп, ԥсыншьҭахьгьы аԥсҭазаара шнымҵәо агәра угартә, уақәгәыӷыртә иҟоуп.


Урҭ иаразнак ахҿақәа реиԥш ицеит, имнаӡац иҳәонгьы ихынҳәны иааит, аԥсҳа ауаа инаҳҵахьеит, ҿыц ижәлантәқәа ахьнирхаз Бзан ақыҭан ус ахьӡын усҟан Чаарқыҭ дҩеины дыҟоуп, хымԥада дсасны даҳҭаауеит, иара иҽҳақәимыршәакәа имуааит ҳәа.


Ҳара иҳацалгаз абырзен ҷкәын Кока Константиниди ихы наиқәикын Есарҭиа абас иҳәеит


Шәышықәсагьы изымнеикәа, ашьыхра нҿыпын, Птолемеи ихьӡ аныҵит, иааԥшит иҟазҵаз, аҭоурых иазынхаша ихьӡҵәҟьа.


Усҟан Жениа зынӡак иқәыԥшыз, атамашәҭ ҟаԥшь еиԥш иԥшӡаз Белла Ахмадулинагь дицын.


Уаҩызаха иаацәыҵаԥхаз ашәахәа, уҩамгылаз иҭаргәырӷьаауа ҳагәқәа, адәы дықәзаап уара ушьа цқьа иҿыхәхәа, аӷа хәымга иукьзырсыз знапқәа.


Данцәажәозгьы, данхысуаз ипатронақәа дышреигӡоз аиԥш иажәақәа дреигӡа-реигӡо дцәажәон, иҟаиҵаз дахьхәымызт, зус хьанҭа зыхәда иаақәҳәа инкажьны, оҳ гәышьа ҳәа, зҽеиҵых зиарҭа инылаиаз ауаҩы диеиԥшын.


Иахьеиԥшҵәҟьа убасҟангьы уи дыцәгьашьыцуан, амаҳагьара ҟаиҵон, днаԥхаҩын, шьала иҟьашьуан агәыԥҳәыхш, иахьеиԥш убасҵәҟьа бзиабарала дҭәын, изгәакьоу диԥхар дгәырҩон, аӡаӡа пҟышқәа дреигәырӷьон, амра дазышәаҳәон.


Ихы инапы нықәышьны, ихахәы жәпақәа неилаижәжәан, инахараны амшын ахь даанаԥшит.


Ҳшеилагьежь-еилахынҳәуаз асааҭ хԥа рыбжазы Вентспилстәи асқьала ҳнадҵит аҵх лашә ҳалхәхәа Гамбургҟа ҳцон.


Абзиабара имыхьшәашәо ажәҩан хыцәқәан инаӡо, адгьыл гәаартла уара иуԥыло, уахьынкашәаз уӷьацо, ухышәҭ хьанҭа узнымкыло, асаара ашҟа ухынаа уцо!


Урҭгьы сара сеиԥш ргәы ҭаҷаҷаны, ргәаӷ шҳамханы аӷа дыршәиуеит, дыршәиуеит, абри зегьы зырҿиаз, изхароу, ҳасабицәа згаз ахы цаҳәцаҳәқәа рхы иҭашәо, иқәӡаауа, рышьҭамҭа ыҟаӡамкәа абри адунеи иалӡааны наҟ быжьрабыжьҵәа иҳамбаӡо џьаҳаным иазцааит!


Уа, изларҳәоз ала, англызцәа, афранцызцәа уҳәа атәыла рымпыҵархаларц иӡхыҵыз, рнапы данԥшылон асулҭан, урҭ ирҭоз ацхыраара ада ихала мычхарак имамызт.


Рацәак сҽагәыламхалакәа ара хыхь зыӡбахә сҳәазгьы, зыӡбахә сымҳәазгьы иҟарҵаз аус акыр ҳаанагеит.


Лнапы иакыз аҟамчы аҵас бааԥс змаз аҽы инахылҟьазшәа, акалашәа лыварахь иааҟьаны, лҽынахылгарц зымҩа днавалон.


Ибжьгьы ааҭиган, ихы раҳаны, агәашә ахь дыԥшуа даагылеит, ԥахьа Лад иажәеинраала аӡы ырхәашьны иалагәуа изкырц иаҿыз аӡәы.


Аха ҳахшара ҳрықәгәыӷыртә ҳаныҟала, хахьиз-ҳахьааӡаз аҭыԥахь ахынҳәра анҳаҭәашьаха, уи насыԥны иԥхьаӡатәыми.


Ҭаҭласҭан данылшь нахыс Камаҷыҷ лыԥсҭазаара шыҟалаз, ахы ахьархаз атәы аҩымҭа ахаҭа иаахҵәаны акгьы ҳанаҳәаӡом.


Аԥсрахьы ахы анарха, укалҭ иалаҳәуеит, аха усҟан шәеибарххо, наҟ иналухәеит.


Иаангои ҳәа саниазҵаа, иакәым ҟазҵо, зыҽзырхәо иԥынҵа дырҟьоит ҳәа ауп иаанаго иҳәеит.


Лара акгьы дзамыхәазаргьы, иара дҳәазаны мацара аҽҳәа аԥхьанӡа днаскьеит, ҿыцха ахахә еиԥш дхьанҭыџьӡа дахькажьыз, дымқәацаӡо даанхеит.


Убас аҩсҭаагьы икәа-имаӷра аҵыс ҭаҳәуеит, цәгьа-хәыцраа рхыԥхьаӡара иара исиаҿ ианазҳауа.


Ҵоуп, Аԥсны макьана иҟамызт акапиталисттә еиҿцаарақәа, аԥсуа џьажәлар ирзеилмыргакәа инхеит ҳәа алкаа аҟаҵара.


Сгәанала, амилаҭтә ҵаҵӷәы зцәыӡыз аҩымҭа, егьа напҟазарала иҟаҵазаргьы, дгьыли жәҩани рыбжьара икнаҳахоит.


Иаԥсуа маҭәа, иҟама чаԥа, иҽларџь ԥшӡа ӡыӡымк-ӡыӡымкуа, даақәлеит ашҭа ҽырԥа-ҽырԥа.


Абасала, шықәсқәак ирылагӡаны Аԥсны иқәынхоз ауааԥсыра ретникатә еилазаашьа ӷәӷәала иԥсаххеит.


Леон иашьеиҳаб Константин Абазгос Аԥсҳас дыҟамызҭгьы, амҳәыр ихьӡ знызгьы цәырҵрымызт.


Ахәыҷы ззиҳәоз иара макьана уаҩы димамызт, уажәы ааигәоуп ԥҳәыс данааигаз, лцәалтәымкәа дыҟан акәымзар.


Сыԥан сҽақәсыжьып, анааџьын, аагәахәт, аха такәы ныбжьан, егьазыҟамҵар ҳәа ишәеит.


Шықәсныҟәа иныҟәаз шьыбжьаанӡа ныҟәа игхеит ҳәа, ҳаԥсҳа Леон ду иҟаиҵаз иашам ҳәарада, аха уи ақәӡбра мацараҿ ҳаагыларгьы ҟалом.


Ишьқьыруа ара иҩназ аҳәсақәа, аҭыԥҳацәа, рысасцәа анца, аҩны анааилдыргақәа, иныҵыҵ-ааҵыҵзаргьы, иааиуазар акәхап.


Ари акомедиа асиужет хада злаҟоу ала, асовнхара Анасыԥ аҿы ашәҭқәа аадрыхуеит ҵарадыррала, атеориа иқәныҟәаны, ақәҿиара бзиақәагьы рымоуп.


Насыԥ сымоуп, Алиас, аха абни, амашьына аруль инапқәа ақәҵаны исзыԥшу, ихала сыкәа дҭашәаз џьумшьан.


Урҭ акәакәарқәа, акы, ргьама уамашәа иссирын, ҩбагьы, амҩа уқәыз мчыбжьыкгьы, акәакәарқәа бжьысуамызт.


Еилыскаауеит узызкылсырц иуҭаху, – иҳәеит дааԥышәарччан Адамыр, уара урҭ ашықәсқәа ушырзыҟоу здыруеит, убри аҟнытә иуҳәарц иуҭахугьы аилкаара мариоуп.


Ибналаны ихҵәеит, аурыс рықәлан аԥсуаа иҟаз, арахь инааи, иаанхеит, зегьы уаахои, арахь ихымҵәеит, ар ицәшәаны имаахызгьы маҷхәума.


Абжьааԥны, сара асахьаҭыхрақәа санырҿыз, сус зҽалазымгалаӡоз саб, абыржәы илаԥш сыҵазыршәаз уара идыр, дааины сышьҭахь дгылан


Ажәала акәымкәа усла идеилыркаатәуп Аԥсны дара ишрыԥсадгьылу, алахьынҵа даргьы рнапы ишану.


Нхаҩык изыҳәан, аҽы аҭира азин инаҭарц, иара ишихатәу, ишимӷьычыз ҳәа иҽақәырԥсны амаҵмаба аҩра дшаҿыз аписар, игәы иҽанӡамкәа


Арыӷьарахь ицаз архәҭа, аҳәақәеи аҟамақәеи, асақәеи рыла еибыҭаз, акырӡа хара аӡы иавалан иҩеин, аӡы иага иацларгьы еиҳа иахьыӷӷарраз, аԥан ахьыманшәалаз, дара ирдыруаз ажәытәӡатә мҩа ԥшааны, неилшәарак рымамкәа нырцәҟа ирит.


Укалам уҳазырҭра иҭоу кылҵәаны аҳәынԥ хәыҷы ҭасыртәоит, шәахьнеиша шәаннеилак, убри уҳәынаԥ хәыҷы аужь, иахьцауагьы уашьҭаланы уца лҳәеит.


Амзаҿа ашьжьымҭан амра ангыло, хаҭала, блала изымбац изеиҭоуҳәеит ҳәа, зегь дара роуп, изеилкаауам.


Кьышьал Чачхалиа игәалашәара иазкны ажәақәак Кьыршьал Чачхалиеи сареи раԥхьа ҳаиқәшәеит Аҟәа ақалақь аҿы.


Акыр шықәса раахыс ашәҟәыҩҩцәа рзыҳәан иибахьаз аџьабаа ажәа бааԥсык ала, иааҟаиҵахьаз абзиарақәа зегьы аҵәы ахьишьит.


Абриаҟара Игор Ҭыжәба сзизааҭгылаз, аибашьра ианалага мызки бжаки рыҩнуҵҟала илиршаз хаҭала иахьыздыруа ауп.


Асеиԥш иҟоу аиумор зҩыда, аччаԥшь зҿықәубаауа, ажәлар рцәажәара аинтонациа бзианы изнубаауа ажәеинраалақәа маҷымкәа имоуп апоет.


Зыӡбахә ҳамоу ашықәсқәа рзы Баграт Шьынқәба ииҩыз ажәеинраалақәа рҿы иҿаԥиҽуеит, еиҭах ажәларқәа рҭынчра еилазгарц иашьҭоу амчқәа, ацәгьаршцәа, насгьы ҳара ҳаҩныҵҟа абзазараҿы инханы иҟоу аҵас бааԥсқәеи ашьцылара бааԥсқәеи.


Сара араҟа ҿырԥштәыс иаазгеит баҩхатәралеи стильлеи иеиԥшымыз ашәҟәыҩҩцәа ҩыџьа, иеиԥшымыз аамҭақәа рзы ирҩыз, иеиԥшым азҵаарақәа ирызку, иеиԥшым ахаҿсахьақәа раарԥшразы аԥсихологиатә елементқәа рхы иахьадырхәаз ажәабжьқәа ҩба азгәасҭарц.


Исхасыршҭыр сҭахуп сара, ақәԥара амҩаҿ, Кәыдры ацҳа зны иҟәыбаса ианца, ишибаз ашәаргәында уаҳа иаҳзамуа, дхьаҵны аган иҽшеиҭаз уи маӡа.


Урҭ рыԥсы шҭаз удырратәа иааҳәыцымыцит, аха аӡәгьы аҽеи лыхра изыгәыӷьуамызт.


Аиха лабақәа ықәҵаны, еиларҭәаны еибаҳаркыроуп, аиха каҭа ԥаны иқәаҳҵаанӡа иҳазхартә.


Сара исыхьзар еиԥш исыԥхьаӡеит, аха иҟалашаз ҟалахьан, ихьаазгоиг ҳәа акыр иахәозма.


Аӷба ианҭаргалалак нахысгьы мыцхәык аҽмырԥашашо, ахы шьҭкәыцәаа агаҿахь иааԥшуа иалагон


Амала, иагьа ус дырмаӡаргьы, анс акәзу, арс акәзу, аусҭҵаашьақәа анаԥшцәа акы ахырымҳәаакәа изынхомызт.


Ҳәарас иаҭахузеи, ажәлар гәык-ԥсыкала абас рзыҟазаара ашәҟәҩҩы иқәҿиарақәа акыр еиԥнагалон.


Цасҳәа иаҳзыруеит, ҽыҳәҵәыла ҳрыжәлап, – иҳәеит ихьшьԥынҵа ҭархәала Мсым Хәыҷы ивагылаз, зрашь ҽырԥа-ҽырԥоз асанҭырршәыҩцәа рхада.


Арахь, иахьа ҳара ҳаҿиашьа злаҟоу ала, аӷа игәырԥса аҟаҵара ҳаҿыҵәҟьоуп


Ҭырқәтәылаҟа иахганы аҭырқәцәа иргаз, ибжьаӡыз, Аԥсны аҳ Манча Ачачба иԥа Қьалышь аҳас даиут


Анцәа исиҭо сҳәеит, уаҳа егьацсымҵеит, иаргьы уаҳа сылаҿимҭит бзиа избаӡом сара ус иансазҵаауа, уи уажә бзиа иубода ҳәа иуазҵаар иаҩызоуп.


Асааҭ фба рзеиԥш, аԥсуаа ибжамҽамны ақәҵара ианырзаԥхьоз аамҭазы Валери зыхьӡу Кәыҵниак, хаҵарԥыск, русҭавели апарк азааигәара автобус дақәҵит.


Абаҩхатәра злоу, изыҩуа акыр иаԥ соумашь, исызҳәамашь ҳәа ма длакҩакуеит, бжеиҳан ииҩ уа ихаҭа игәаԥхом, ицәырымгакәа иԥжәаны ианкаижьуагьы убап.


Ртапанчақәа хыршаны иҩызцәа ргәы ианааҵарк, лакҭа маӡала идирдырит уи мҩас ишьҭыхтәыз.


Леони иареи ҩбаҟа шьаҿа рыбжьаны ианааизааигәаха зназы рҩыџьагьы ааҭгылеит, мчык рыҵасызшәа ԥхьаҟа зныҭрыс инаҵысын, анапеимыххагьы иахьымӡакәа, иааигәыдеибаҳәҳәалеит.


Амӷ маӷыҵәҟьазар, насгьы уи ауаа ирԥырхагазар, Абрыскьыл ажәытәан аҭырас дшаҿагылоз еиԥш, даҿагылоит, ишьҭихуеит агәаӷ, излаҟоу цәыригоит, иаҿаԥиҽуеит.


Ақыҭа клуб азалқәа руакаҿы апиеса ианыхәмаруаз, уи аӡбахә ҳҳәахьеит ҳара хыхь, уи аҿиашьа ала, Саида зроль дыхәмаруа дгәыдикылозаап персонажак уа иалоу.


Шаҟантә ари аԥсуа кәасқьа урҭ ԥшеи фырҭыни, қәеи-си, кырцхи-ҷыхьи ирыцәнахьчахьази, аҵысҭра аҵарақәа шааӡо еиԥш, иарами изааӡазгьы.


Унеины аҵла уқәла ҳәа еиҳәеит ани аӡлагарахьча Шьардын днеины ашыла ихьиртатет.


Бара ибҳәон ухы бзиа иба, усҟан саргьы бзиа субоит ҳәа.


Актәи аҩбатәи ашәышықәсақәа рзы Аԥсилаа иааныркылон Фазиси Себастополиси Аҟәа ирыбжьанакыз атерриториа абжеиҳарак, ус шакәу археологиатә материалқәа рыла ишьақәдырӷәӷәахьеит.


Такәы ианааскьа, аҽцәа раԥхьа игылаз арԥыс аҽы аӷәра ааҿаирххан, дхынҳәны рҵыхәа ҭызгоз иҿы дааит.


Аха уи анаҩсгьы Мамсыр дхәышәтәҩуп, ашьацәгьа аныхра идыруеит, даныҷкәыназ дшәарыцаҩын, ҵҩа змам ашәарах ишьхьан, шьхатәыла дашьцылан, дыхьчан, Бежьан иеиԥш Мамсыргьы амҳаџьырра зхы ацәызгаз дреиуан.


Аҭакәажә, игәоуҭаратәа дааҭрысын, лхәамц бықәӡа ус ахаҳә ишықәтәаз иаанхеит, аха лхы дҩахан, зны Ӡыкәыр дҩаиҵаԥшит, нас, лыбла канӡа хәыҷқәа ԥшьаала иааиҟәылган, Лад ишьапаҿынтә ихаҿынӡа дааимылдеит


Абасеиԥш лзырҳәоит ҳәа дахьшәоз аамышьҭахьгьы, Ҟаимаҭхан аԥшәымаҵас, амаҵ лзыруаз, аԥшәымаҵас, ашҭа иҭалоз дзырԥылоз даҽакгьы ыҟан.


Есма дааиасын, аресторан ахь лҿы рханы, ачықь ԥшӡақәа ирыбжьаҟаҵаз аҟәардә иаҵәа даақәтәеит.


Уи игәы иҽанӡамкәа аԥсҳа данааидгыла, аԥхыӡ далоушәа ихы ахьигара имоуа, џьашьатәшәа дааҟалеит.


Ашьхақәа рахь аԥша ҵысызар акәхарын, ауу ахга иааҩуан арҩаш абжьы.


Акәымжәыхәа Ҵис иашәуп, аҵәаҟьеиԥш иақәшәауа иашәуп, инамӷасҵеит амаҟа, Шаҟа ианаалоузеи, шаҟа!


Аԥсуа нхаҩы мыцхәы изааигәаз, хныҟәгагас имаз ари аҳаиуан ҳалал, ажәлаҵәҟьагьы Аԥсны зынӡа ианаҳхып ҳәа, уажә аҭырқәцәа индырҵәаӡеит.


Ашәҟәыҩҩы Аркади Первенцев Аԥсны акырынтә дагәылсны ибахьеит, аԥсуа џьажәлар, аинтеллигентцәа, астудентцәа раԥхьа акырынтә дықәгыланы дцәажәахьеит.


Ауха абаа-хырӷәӷәарҭа ахада аџьамцәа рԥызагьы дишьит, даргьы цҟьашәҟьа иқәҵаны, ибаа инапаҿы иааигеит


Уалгеи, ари ахәда аасызхҵәеишь, ҿаалҭуеит Мактина, лыбжьы агәырӷьара ду аныԥшуа, уара иацык ублақәа ҭраа урзыԥшын, аха уаԥхьа сара сырԥылеит, гәырӷьаҿҳәашагь уцәызгоит аанагарашәа.


Игәы ҭыԥсаауа, ибла зырҭәыз илаӷырӡқәа дрылԥшны амца дахьахәаԥшуаз, ацәаҟәа еилԥхаауа иаԥхьа ихылазшәа ибон


Ахьӡ Домбаи ананиҵа, иаанагозеи абри ахьӡ ҳәа дшазхәыцуаз мҩашьо, инаҵшьны, даҽа ажәак етимологиа ҳәа нацҵаны, азҵаара дырга ықәиргылеит.


Ахьы Уалид абраҟа аибашьраҿ иҳацәҭахаз ҳҵеицәа раҵәцахә аникуаз ус иҳәеит


Аҵла ашьапаҿы инеины ианеидтәала, Ҟазлаҭ иҭаххеит ҩаԥхьа зегьы илаԥш нархигарц, аха наԥшыхәарҭас иҟаиҵацәар гәҩарак рнаҭар ҳәа дацәшәаны, иҽырҭынчӡаны даатәеит.


Аԥхьаҩ ихаҿы изаамгозар ҟалап, зыҩнра-згәара иахганы иҟоу ауаҩы шаҟа адунеи далхәдаау, аиҳараӡагьы Ангара аԥшаҳәа иаԥну аҭыԥ лашьцара ҿаҳа-дагәаҿы иҟоу сзы.


Аха шәара шәаԥхьа хьоумашь Москвантәи Петербургҟа аныҟәара ҳәа Пушкин ииҩыз?


Сан, ибыбаргәызеи уажәшьҭа, сыҷкәын даӡәуп ҳәа хьаа дус ишбымаз, ҩыџьа аишьцәа наҟ-ааҟ иаасывагылт.


Гәымсҭа дызбеит акыр жәашықәса ҳгазеҭ амаҵ азызухьаз Давид Киут иҷкәын аиҵбы Бесикгьы, аибашьра ианалага раԥхьатәи амш азы ԥа дзоуз, иԥсадгьыли иҵәҩаншьап иӡҟи рыхьчараз абџьар шьҭызхыз.


Арҭ рҭаацәара ду Очамчыра араион мацара акәымкәа, Аԥсны иқәынхо амилаҭқәа зегьы рзы ишҿырԥшыгоу ҳәа иажәахә хиркәшеит.


Егьырҭ зегь ракәым, ашәанцәа рбызшәа ашьақәгылараҿы абызшәаҭҵааҩцәа еиқәышаҳаҭны излашьақәдырӷәӷәахьоу ала ақырҭуа уасхыр инадкылан, инадкылан моу аԥсуа-адыга иаҵанакуа ауасхыр еиҳазаргьы ҟалап.


Рацәак ҳшымаацызгьы, сашьагьы саргьы ибзианы иаабахьан ҳацәбатқәа реидара акыр ишҳархьамҭаз.


Есҭеман, Хьсырхәа, задан, Кәамшьашь, аишьцәа руаӡәык аҩны даанхар акәын аҟнытә, ҳхынҳәаанӡа уара уҟазароуп рҳәан, реиҵыбӡа Ҭаҭслан дааныжьны, егьырҭ аԥшьҩыкгьы ран лгәы ишаҭахымыз ауп ишааз.


Нахьхьи хара урҭқәа нхеит, са сышьҭахь, саныҩеидас нас исхашҭызгьы рацәоуп.


Апоет имаирҽхәоит афольклортә традициа еиламгакәа ианеихеиҳауа, иҿаирхьуеит ианеилеиго иаҳҳәап, алакәтә традициа маҷк еилеигоит ажәеинраала Ахьча аҿы.


Аџьыкац еиԥш иҟәашӡа ишьҭаз аҟәара, уи иблахкыгаха инаҿықәсуаз аӡы иаҵәа ҵамҵамра ааныжьны, ҳнеиуан аԥсабара џьшьахә ҳҽагәылакны.


Аҵыхәтәантәи амшқәа рзы ҳара ҳазлаԥшыз ахҭысқәа Аԥсни Кавкази ршьапы иқәнаргылеит, ажәлар рычҳара хыҵит.


Ԥсабарала алахҿыхра згымыз, дҭаҳҭыӷьаны изызҳауаз, агәынкылара бзиа злаз Миха данхәыҷыз инаркны аиҳабацәа ирҳәоз ажәабжьқәа ихшыҩ рзышьҭны дырзыӡырҩуан, игәникылон.


Ахәажәкыра, ацқьашә аԥҟара, Амашәыр нцәахәы ихьӡала арбаӷь ӡатә аҟаҵара, аџьықәреи еимҿаԥа акныхра иазку ахныҳәара.


Аҳарҭ еиԥш еилашәшәаны икаҳауаз арииццәа ршьацқьала асыршәы дырӡыҭуан, аӡбаарақәеи аӡмахқәеи ҭдырҭәаауан, цәгьарамзар, бзиарак шырзалымго ангәарҭалак рыԥсцәа асы нарықәыҳәҳәаны, рыхәцәа разқәынҵа иаахынҳәуан.


Ауаҩы мыжда уицнагалар, шьапыла Дал ацара уқәшәоит ззырҳәо абри ами уара!


Адгьыл аҿы анеира дахыццакуа убриаҟара игәы иҵхауа дцауан дласны, имахәарқәа лассы иааԥсеит.


Бансыдгыло сыԥхашьозар, Сбацәажәозар сҟаԥшьхо, Банысымбо сгәы гәырҩозар, Уи насыԥуп измаано!


Ашәаџьҳәара шымҩаԥыргоз ауаҩы даныԥслак, аҳабла дызланхоз адруҳәа иаауан, аҭынхацәеи дареи аԥсы даныржуа амш алырхуан.


Изеилалаз ичымазарақәа дзырзымиааиуа, аха ишьапы днанаго, амҩахәасҭақәа аарла иԥшаауа, алада амҩа данын.


Адырҩаҽны ианааша рҩныҟа ихынҳәит, рхы-ргәы ацәмаҷны, урысыр, шьак рылымҵуа, иахьааз аӡәы дрыз ҵаар, иарҳәаша рзымдыруа, аҵабырг рҳәар, иацәыԥ хашьо.


Мураҭ иажәақәа Кьарантыхә игәы ишахәоз ауҩашьахуаз амаиак еиԥш иакуан, ицәон, иџьымшьқәа зхамацәысуаз ибла ахәаԥштәалақәа, зны, ихы иҩавҳәҳәо рҽыҩеиҵырхуан, нас амыдаӷьцәа еиԥш рҽааикәадырҳәуан илымҳақәагьы


Лԥацәа рыхҩык рыҳәсақәа рыманы иҟан иахьа абра, длыдылкылом сыԥсыр шәҭахуп ҳәа.


Зынӡа ар раԥхьаҟа диасны дгыларгьы цәгьа ибомызт, аха дасу ирзалхыз аԥызацәа ргәы анырхара иҭахымызт, уи анаҩс еицҿакны изларыӡбахьаз ала, иара рыгәҭахьы дыҟазар акәын, устәи адҵақәа рыҭо, дасу рырхәҭақәа дасу рганахь ала аибашьра ианалагалак ашьҭахь, зда ԥсыхәа амамкәа ианыҟалалак акәын иара ҷыдала хадара зиҭоз архәҭеи иареи анжәылоз.


Цқьа еилкаам, избан акәзар, акыр шықәса раԥхьа иеиқәыршәаны иҳамаз, ҳзықәныҟәоз апрограмма ажәхьеит.


Мпылуп уи дзысырц даҿу, мпылуп адгьылгьы дызқәу, икәымпылуеит, иццакуеит, дыҩуа дшашьҭоу изҳауеит.


Сара агәра згар сҭахуп, урҭ рсатирагьы иҵегь еиӷьхап, ишнеи-шнеиуа, Кьыршьал исатиреиԥшгьы амчхара ӷәӷәахап, наҟ-ааҟ аизҳара аиуп ҳәа.


Ари аҩымҭа алирикатә персонаж иан дыҟанаҵы хәыҷыс дылшьон, ахәыҷы ихьӡын.


Бгәы бҭахәыц, уашьҭан бгәы ҿыӷьуа балагар гәыбӷан сыбымҭан, ақыҭатәи ақалақьтәи аԥсҭазаарақәа еиԥшӡам.


Ихьтәы сааҭ ааҭиган, днахәаԥшын, аҷақҳәа ахҩа наиркын, наҟ инаиҵәахит, иҳазырҭрақәеи икәымжәы аԥшьқәеи днарыхәаԥш-аарыхәаԥшын, иааирҽеит, нас ипатреҭ ҭихуазшәа, иарӷьа напы игәышԥаҿы икәымжәы арҟьара инавҵаҵаны, диашахәҵәаӡа даагылан, ибжьы мырдуцәакәа, аха зегьы ираҳаратәы даацәажәеит


Уиаҵкыс уаха сызхара сыцәаны, уаҵәы сеимдауа агәарабжьара сныбжьалар, икаршәны ма џьара ҷапырхәак шԥасымбари.


Мыткәмаҳәара џьа данцоз ма даныргоз, иҵыхәаршәшәо, ишлыцәнымхо абла хәыҷқәа ирхыхәхәала илымҵагылаз Тигра ус алҳәон


Ишәыхьзеи, шәыхәда шәыкәаҽ, шәыԥхашьаны шәгылоуп акәу ҳәа ҿылҭуеит, ахацәа аӡәгьы ихы дҩахом.


Аҳәсақәа даарылҵын Ирма, лыԥҳа Нарагьы даарылылган, ахацәа рҿынтә Леуарсан дырзааирц, хазы инагылеит.


Аԥсуа бызшәа арҿиара иазкны Аҳәынҭқарратә программа ҳәа иҟоу иҭшәаны иеилкаатәым.


Бзиала, сан, издыруада сыԥсы ҭаны сҟалозар, аибашьра ҳаналгалак ашьҭахь смоленсктәи сан гәакьа быӡбахә ласҳәап, уи илеиԥшыз даҽа аныкгьы Аԥсынтәылан дшызбаз.


Уажә саҭеимҵарц сиашьапкны сышәзаԥхьоит, шәыбла ишабогьы иԥшьоу инапсыргәыҵа инаган ианысҵоит


Аха иалоухи, дышнеиуа, џьоукы, ихықәгыланы иҭажьцәо, ведрахыла ашҳам ҭарҭәо рҿаархоит, аҵыхәтәаны, ицәа-ижьы аҿы хатәрас имоу зегь реиҳа имыжданы, ахы укыр, аҿы узымкуа иааимпыҵахоит


Изшәымыз-изхамыз хәыҷ гәарҭак ааӡатәыс изауз анду, аибашьра ашықәс хьанҭақәа раан лкаҵкәыр азна аҵәа аџьармыкьаҿы иганы, иҭины, лмоҭацәа зыргәаҟуаз, излалымшьышаз акы аҭнылхырц гәҭакыс иҟаҵаны дышнеиуаз


Дызлагыланы днеиуаз ауаа рҟнытә аӡәыкҩыџьак, знык-ҩынтә ибақәахьан акәымзар, дизааигәаны аӡәгьы диздыруамызт.


Уажәраанӡа акәкәыҳәа адәы иқәхоз ажә қәагьы, иара аҽан бӷа-ҭасҳаԥгьы амра цаҳә-цаҳә еимнарпызар акәхап, рхәынгагьы ыҟамызт.


Аха аужәра ужәроуп, инкауршәыз ажәла марымажахоит, ишнеи-шнеиуа, адарагьы аԥырхагамхо, ахәхәаҳәа уцәаӷәо, уқәаарыхуа уалагоит.


Абжьааԥны дшашьцылаз иажәақәа ахыртҟәац анаауа еиԥш еицыргыланы идәықәимҵакәа, иахьынӡазалшоз иҽырҭынчны даацәажәеит


Манкьана усурҭас иҟоу зегьы, ажрақәа инадыркны ашахтақәа рҟынӡа, напхгара азызуа дара роуп.


Аха иабаҟоу, уи ара дыҟаӡам, Москваҟа аҵарахьы дцахьеит, дымцаӡацзаргьы, уи даарымызт арахь


Деихсырц, ишәақь анаахаиршалоз, дгәанамҭазар акәхап, аџьал ааины, аблақәа хырку, ажәҩан иалхәхәа иԥырны иаакылсын, ахьшь нықәнацан, амахә инықәтәеит ԥсаатәк.


Нас абарҭ роума анышәынҭра сҭазмыжьлаз, – сҳәан, сыжәҩахыр иқәкыз лнапы аасшьышьит.


Ҳарҭгьы ҳаицәажәара урок убри ала иаахҳаркәшоит, аха уи нҵәара ақәӡам.


Абри аҩыза шԥасыхьи ҳәа сымаҳә Симон симҵашшуа ԥхыӡла Аҟәа сахьтәаз сарҭынчуамызт.


Аибашьра аныҟалаз Дамеи Аҟәа ауниверситет далганы иара уа, лаборантс аусура далагахьан.


Уиадагьы, акомсомолтә ааӡара азын арҵаҩцәа рганахьала аҭакԥхықәра иман азын, аиҳабыраҿы итәаз аҵаҩцәа зегьы ибзиаӡаны иҭҵааны иман.


Иҟаларын, данҭаркшаз аламҭалаз ашлиапа зхаз Аруҭан иаамышьҭахь, уи аҩыза ашлиапа ҳқыҭаҿы изхазҵахьоу сара сакәзар.


Шаҟа лҭеиҭыԥш ҳкәажәра ианымаалоз усгьы абарҭ лажәақәеи, лҟазшьа ҷыдақәеи, ацәымӷра дызхәаҽуази!


Уи даниз инаркны лыԥсҭазаара ашьақәгылашьа уадаҩ зеиԥшраз ашәҟәыҩҩы ганрацәала игәылҭәааны иааирԥшуеит.


Ҳара ҳахьӡи ҳахьмыӡӷи акала иҟоуп, еиҳараӡак арԥызбеи аԥҳәызбеи, ахаҵеи аԥҳәыси, иара убас аҭаацәа реизыҟазаашьеи рҿы.


Уиаҟара цәажәара иазаауазеи, аамҭа иахыԥеит сынтәа, ҳаԥыхьа дааигааит, – лҳәан, днагьежьны дцеит.


Изакә насыԥузеи иуоуа, уааигәа бзиа узбо даныҟоу, уи дгәырӷьоит уангәырӷьо, дҵәуоит уанҵәуо, угәала игәалоуп, игәрҩоуп угәырҩа!


Анхаҩы, ақыҭа уаҩы дидгыларц зҭаху ашәҟәыҩҩы абра исҳәаз аганахьала ацхыраара ҟалартә дазықәԥозароуп алҵшәа анҽеихо.


Владимир Ахьиба ибызшәа цқьоуп, иласуп, зны-зынла иахьатәи аԥсуа поезиаҿы иаауԥылало атәым бызшәа анырра зынӡа иҳазидкылаӡом.


Иҟалап урҭ рҳәатәы халҵазаргьы, иҟалап лаб илыциҵаз лмаҵуцәа рахьтә аӡәы еиҳабыс далылхырц лҭахызҭгьы.


Аԥсҭа ақыдқәа ҭызгоз аидарамҩангагақәа еишьҭагыланы аҩада ицон уажәы, шьыбжьон нахыс акәын инхаззала-аахаззало ианыхынҳәуазгьы.


Ари иашьцылам абра дыҟазар, абри аҭагылазаашьа зымбац даҳҭазар, аиаша уасҳәап, ари аҭыԥ аҿы уахыкгьы дузынкылом.


Шәара шәакәын, агәықәхақәа, иҩашьаз, амц аиаша ахьӡҵаны, бираҟс ишьҭыхны изкыз, иароуп изгашагь, ирдыр уи, ирзымдыруа, наҟ-наҟ.


Ашәҟәыҩҩы иааирԥшуа апартизанцәа рымацара роума, урҭ реиԥшқәа зехьынџьара, зқьҩыла иҟан.


Сымаҳә аразами Далаҭбеии машәырк рхы иазыруаанӡа схаҭа снарацәажәаны иааныскыларц сҭаххеит, дад!


Сабду иаб Азнаур иԥҳәыси иԥҳацәа аҩыџьеи Самсун ааигәара џьара иӡхыҵит.


Аҽҵыс агәы иаахәеит, ан ишыҟанаҵалоз аиԥш, ахәдагәы ырхәаны, арӷьа шьапала ҩынтә-хынтәгьы адгьылаҿ иаабӷьаҭит.


Зегь реиҳа ссирс избаз-исаҳаз, адәыӷба ҵысны агәгәа ахга иахьцоз абасшәа аҳәауашәа саҳауан


Аха уеизгьы, сыԥсаанӡа шәара шәыхәҭаагьы шәымазароуп ҳәа, ааихәыцын, ишицәыхьанҭазгьы, иавтомат игәы инадикылан, ахьаца ашьапы иҽнавырҳәҳәашәа инацәа днаҵхеит.


Уажәы ажәлар гәаҟын, убри аҟынӡа инеины иҟоуп, даҽа маҷкоуп, нас ирҳәар ауеит


Нан, бара бымшәан, сара аҩны сшыҟоу убра иддырҵо аҟара уеизгьы исҵоит лҳәеит Камаҷыҷ, лан лгәала хәыҷык иаалыркәадаразы.


Улигат луанытә даақәыԥсычҳан, дыҩналааит ҳәа аанарго иарӷьа напы ҩышьҭихын, ихы ааирҵысит.


Ҩбагьы ақырҭцәа ирбеит урҭ аԥсуа дгьыл ршьапы ықәгыланаҵы ҭынч ишҳмыртәоз.


Зшьап инанагоз ахацәа абџьар иаҵадыргылеит, шәыԥсадгьыл шәмыхьчеит, аха ҳаԥсадгьыл шәыхьчароуп, – рҳәеит.


Цәгьагьы иџьеишьоит иара, аӷба ҟазҵаз ауардын аниба ишџьеишьаз еиԥш, абри аӡхагалага аиҿкаашьақәа, ишыҟаҵоу, ишыӡбоу.


Иқәыццышәаа иблу, ихыбла-ҿыблаауаҩнқәа, ихыжәжәаны икажьу афымца лашара абаҟақәа, ҳазшаз ираҭәашьаны, аиааира згаз ҳабашьыҩцәа ргәырӷьа-ччабжьқәа, ишынеибакәу зегьы снарыҟәганы, акыр мши-ҵхи имыцәац ауаҩы ацәа аниааиуа еиԥш, сыбла иабозгьы, слымҳақәа ираҳауазгьы, зегьы насхаршҭны, хәыцрак, гәалашәарак сама ицеит


Аицәажәара ианалга, какал анырк ашьҭахь ауп, аԥшәма, иаха тәи ахҭыс исасцәа ианырзеиҭеиҳәаз.


Уара уоуп изџьысшьо, уара уоуп даазышьҭыз, уара иудыруан сымала сшынхаз, ишԥыкәу, нас, ус еиԥш сышҵааӡо?


Зҵыхәа ианкны иқәдыргьежьаауа ацгәы еиԥш, иқәургьежьаауан уашәа уара мацара авторс узмаз.


Смаӷра дҭысуеит дҭалан аӡә сыкәа, аԥхьаҟа игылоу, уи азы думырџьан, сахьихәақәо ыҟоуп, исзеиӷьхап ҳәа дхәыцуеит.


Гыртәыла аҳра зуаз Дадианаа рыжәлагьы, дара рҿы изларҳәо ала, Чқәанаа рҟнытә иаауеит, иаанагогьы


Хыхь излаабахьоу ала, ароман Асду аҿы инарҭбааны ахархәара рымоуп амифқәа инадыркны еиуеиԥшым, еицырдыруа иҟоу афольклортә материалқәа.


Лгәаҵа иааҭаз зегьы ҵәахны, убасҟак инарҳәы-аарҳәны ирзеиҭалҳәеит, ус акәҵәҟьоумашь ҳәа лхаҭагьы агәра лгартә.


Сиазҵаауеит Сафер, арҭ аҭыԥҳацәа аҩыџьа рахьтә уара иутәу дарбану ҳәа.


Унеишь-уааишь ҳәа зарҳәо ауаа ҟәышқәа анкьа еиԥш иҟам ҳәа ҳашшуеит, ҳазхәыцпи арыжәтә шаҟаҩы раҳаҭыр ланарҟәхьоу!


Санхәыҷыз уамашәа бзиа избон, сагьазыманшәалан аҩарқәа рҿы аҟәынџь ӡлагарақәа рҭаҵара.


Шаҟа игәыԥсыршьагахоз, зегьы ираҳартә, реиҳа ирацәаны иахьеиланхо схы ҩарханы иҿысҭыр


Ишсыԥхьац исыԥхьоит сгәы зыдхалаз, иабыкәу ашьҭа схылангьы сахьымцо, аха мҩакы санхалаӡазшәа схала, сашьуеит ԥхьаҟа избо сахьахьымӡо.


Сагьырзаԥхьоит Сельчук иабду иҳәамҭоушәа, иара Сельчук ихаҭа изкны зны изыҩхьаз сажәеинраала


Ҟазылбақь идгьыл иахьықәынхо, рырахә ахьықәҳәуа азыҳәан, ашықәсан зны ажьыӡ ҳәа рахәа-баақәак наирҭон, убриоуп ирызхымгаз.


Мамзар иакәм даҽа ганк ахь ҳаванажьыр, иакәм тышак ахь ҳхыбкьыр ҟалоит.


Хыԥхьаӡара рацәала Аԥснытәи аҿарацәа рарзаҳалқәа рыманы инеит арратә комиссариатқәа рҟны


Царҭа ыҟамзар, иамуазар, ушьҭахьҟа ухынҳәыроуп, иаҭахымзар умҩагь уаҳа ԥхьа уагар.


Рикақәа хиаҵәа-хиаҵәааӡа агәарԥ иқәибамыргыло арбаӷьқәа реиԥш, цыблаа рԥызара шеимаркуаз ахҟа рыбжьалт.


Џьоук еидашшылон, џьоук ак еимаркуан, џьоук ус игылан, ацәажәара рылымшо рыхқәа рыкәаҽны.


Иара иоуп Зосҳани Хьрыԥси зхы ркыз ақәылара аплан шьақәзыргылаз, еиҵызхаз.


Аҭарантәи алиошьа дыргеит Гәылрыԥшь аштаб аҿы, уи дицын Аракьаҽынтәи аерманы Топчиан Самвел.


Ҳзыхцәажәо ароман аҿы апеизаж зны игәырӷьаҿҳәашоуп, бзиа ӡыргаҩуп, аҽазныхгьы ишәаџьҳәаҩуп, лахьеиқәҵара иатәуп.


Паҷулии, уи иԥшәма Жьужьунеи, Колиа Ӡаӡамиеи даҽа мҩак ала иааихҵәаны, мраҭашәара аганахьала амҩаду ахь икылсырц рыӡбеит.


Уалагылоуп уара аӡынра хьшәашәа, уаҵәаххьеит усҟан иуқәнауа асы, ахьы иаԥсазаргьы сажәа ма сашәа, урҭ ыҟам, игом уара узы.


Соуп зҳәо аибашьҩы, аӷацәа рнапы дамыԥхьамшәароуп, еибашьҩы дук сакәушәа сҽаасырӷәӷәеит саргьы.


Аамҭа иақәҳажьп, уи уиеиԥш иагьа арҳәазап, ухәра ҿнаӡәӡәаап, ма ашша ахьшьушәа иарыбзап


Ԥҳәысыс данига, шықәсқәак цаанӡа, дашьцылаанӡа, Ҳараз уахынла данааԥшлак, дыцәоу дыԥсу ҳәа длыхәаԥшуан, лыԥсыԥ алагаҩагара дазыӡырҩуан.


Брониа, сылашара, Брониа, ҿамҩақәак налбаада, бҽырҭынч, зегьы бзиахоит, аиааира ҳара иаагоит, длывагьежьуан Галиа.


Амца нхәыҵшьшьааны даннаҵхалак, аԥырқьҳәа инеибакны, абызқәа ыршаны, амҿқәа ирықәҵәишо рҿынархон, ҳԥацха ҩны агәҭа ҳҭаацәара амра гылазшәа, амцалашара ашыш кылххарақәа иркылҷҷаны ашҭа инықәлон, акәша-мыкәша зегьы аԥсҭазаара рҿыхо.


Аӡәы ицхыраара сҽасыршьцыларгьы сҭахцәам, мамзар сыбаҩқәа зынӡа ихәарҽхар, саашьо салагоит, убасҟан ихы лафкгьы нахҳәааны, абыржәы заҵәык акәны, ибжьгьы ҩҭганы дагьааччеит иара.


Есҭеман ҽык аӡбахә иаҳан, ибарцы Џьамԥалҟа дцеит, шьҭа лассы дхынҳәыроуп.


Аԥсны ақыҭақәа шамахамзар зегьы еимаданы қыҭақәак рҿы ԥшьынтә, хәынтәгьы снеиқәахьеит, ажәабжьҳәацәа срыҿцәажәаны ианысҵахьеит хыԥхьаӡара рацәала аҿаԥыцтә ԥҵамҭақәа, иара убас ианысҵахьеит аҷара инхо аԥсуаа рҳәамҭақәа ԥыҭк.


Ҳаԥхьа итәаз аҿарацәа, иаахьаԥшын, рҳәашьала еилукаартә, ҳашәԥырхагахоит рҳәан, иҩагылан, инаскьаны итәеит, уи иҟарҵаз инацысҵеит иацы ҳазхәаԥшуаз амозаика иазку амузеи.


Дадлач, уара акы аӡбра ушазыфраҭу еицгәаҳҭахьеит, аха атәцәа ҳахьӡаанӡа ҳәа абыржәы иҳадугалаз цқьа уазымхәыцзар ҟалап, – иҳәеит Мамышь.


Бара быччаԥшь гәазырҳага, ишарлашоз гәасҭон ҳага, уи агхеит ҳәа сыҟоуп уаҟа.


Унан, унан, лҳәазшәагьы иа ҳаит аҷкәын иан, сгәылацәа, сҭахцәа зегьы ршьапы иқәыс мыргылои, нан!


Уи ус иахьыҟалаз зыхҟьаз ашәҟәыҩҩцәа рхаҭарақәа рымацара ирыдмыжьлакәа, аобиективтә мзызқәагьы уаҩы иԥшаар алшоит.


Ирхшаз рыӡӷаб гәакьа леиԥш, рнапы ыргьежьуа, схаҵкы камыршәуа, бзиа сырбон.


Хыхь аӷьеҩ, аӷьеҩ, аӷьеҩҳәа Рҟыгә-быжь гоит ауасҭацәа, Ахаҵарашәа рхыҩуа акеҩҳәа Идәылыҩуеит игәырӷьаҵәа.


Уи иреиҳәеит аамҭала аус зурацы, ақыҭаҿы зыргылара иаҿу акультура Ахан ишалгалак уа сшаҭаххоз.


Убри аҟнытәи, ҵабыргны, аевкалипт-ҵла ра-ҵлазар еиӷьгәышьан, аха ашьапаҿы унатәаны, аԥша ахәхәаҳәа иусуа, иареи уареи шәеицәажәозар еиӷьу иҟоузеи!


Афырхацәа рхылҵуан афырхацәа, Ршьа цқьа ҭаныҟәауан рда, Аҟарма цәгьа акаҭеиԥш иахыҵәар, Иҩашьарын рџьынџь, ргәыӷырҭа.


Асасдкылара аилагара ианакәзаалакгьы ламысдароуп, аха ашьоура мап ацәкра анфырхаҵароугьы ыҟоуп, иҟоуп фырхаҵароуп ҳәа иумшьаша ашьоурагьы.


Ауха, инеилалашьцаанӡагьы Адгәырра рыҩны иахын арҭ рылаԥшқәа, аха Агаҟа ицаз ауаа рхабарк анырымбаӡа, алашьцара еимнарпит.


Адиаспора () — ари ажәлар рыхәҭак ауп, изхылҵыз атәыла аҟны инымхо, аха убри аан иахьынхо атәыла аҟны, иаку иҭышәынтәалоу аетникатә гәыԥқәа аԥҵаны измоу, насгьы дара рыҿиареи руаажәларреи реиԥшзаара  амырӡразы, адгыларазы асоциалтә институтқәа змоу жәларуп.


Ажәытәрахь, азқьышықәсақәа рахь ҳхьаԥшуазар зҭак аҭоурыхҭҵааҩцәа иҟарымҵар ада ԥсыхәа ыҟам абарҭ рҩызцәа азҵаатәқәа цәырҵуеит


Уажәы хьӡы сымаӡам, ақьачақь ҳәа иаахҵәаны аӡәгьы изҳәаӡом, аха ргәы сҭатәоушәа издыруеит қьачақьс сшырԥхьаӡо сыда ихәарҭаӡам, рус-ҳәысқәа рҵыхәала, рхы-ргәы бжьысны ианааилахалак, ара уааишь уара инҵәаз, хәыҷык ҳаарлахҿыхишь!


Ҟыры-ҵәыррала акәзаргьы, убри атәгьы абраҟа сбааш аҭӡы инадзҩылеит ҳаԥхьаҟа игыло абиԥарақәа ирдыруазарц


Уажәы, ианаасгәалашәа, сыхәцә акы ҩкылагылан, аха ных, зегьы ргьама батәуп сгәахәын, иҩҭсырҵәрааит.


Урҭ рыгәҭа маҿак аҟара иҟаз, арамка бзиа иҭасаны икнаҳан Ҷнагә Нестор Аполлон-иԥа ипатреҭгьы.


Иҟалазеи, иҵалазеи абри Иабырҳам ашьхауаҩ ҳәа саахьаԥшымҭаз, анҭ сызлахысуаз ашәарах рахьтә инхаз ахызаҵә рхьымӡо илсывибаҳәан, ишҳәыԥкыз акыӡӷы рҽаҭаны, али-ԥси рыбжьара иныҵаба ицеит.


Ирҿалашар ҳаҳәақәа, ҳашәақәа шьҭыԥраап, ҳчамгәыр абжьы хаа еиҭа адгьыл инықәлап, ҳҿаԥхьа идҳалаз ашәқәа неимҟьап, ҳабацәа рашәагь акаҩҳәа иҭҳарҟьап, Нхыҵи-аахыҵи уи нахьыгӡа.


Пицундаҟа иганы ахәыҷ баҳчақәа ирырҭоит, убригьы ӷәӷәала иаҳԥырхагоуп, избанзар, уахь иргаз ахәыҷы дышнеи-шнеиуа уахь ашкол дҭарҵоит, арахь дхынҳәӡом


Адырра рызҭоз уажәыгь иҩнапык ихахьы ишьҭыхны, надаада аффаҳәа еихышь-еиҵышь абираҟқәа рҟьара даҿын.


Уи хьаас ишҳамаз збоз Џьорџь, ахьышәҭҳәа машьынала ақалақь дналагьежьны, иԥшааны иманы дааит.


Цәгьамызт акәым, аха, Рашьыҭ, уи илеиӷьу ҳара даҳмоуӡац, днацралт Назбеи.


Изеиҭеиҳәахьаз убысҟак агәаҳәара ду инаҭеит уажәшьҭа зегьы еиликаарц, убри аҟнытә ацәажәара дызлалаиргашаз изымдыруа дшыҟаз, нас иаагәаӷьны днаиазҵаауеит.


Угәы ҭыршьаауеит абарҭ ажәақәа, аԥхьаҩ иагьеиликаауеит Ҳаџьараҭ аиашареи аламыс ҳалалреи ныҟәызгарц зҭаху аӡәы шиакәу, ишиҭахым уи ацәгьара.


Иаразнак сгәы исыҵанаҳәеит уи шымцыз, иаразнак издырит, нан, ари агырқәа раҳ иԥҳәыс зхаҵагьы шҳамла дызшьхьаз, Нино ахаас еиҿылкааз ак шакәыз!


Аҩныҟа узгоит, даҽаџьара уцозар узгоит, уҭахызар адунеи аҵыхәанӡагьы узгоит, – иҳәон иара, амала уара, уаасыдтәаланы иҟоу-иану цқьа исеилыркааишь


Схәыҷқәа анызба арҭ сыла ишԥамбеи ҳәа иԥхалшьазшәа, урҭ аӡәаӡәала иаагәыдылкылоит Зина


Ҳаԥхьа игыланы ицоз амра аҭашәара иаҿын, иҳашьҭагыланы иааиуаз алашьцара аҽыԥсыԥҳәа ацәашьқәа наргәылаҷҷон, ссиршәақәа идырԥшӡон Сҭампыл.


Иагьџьашьатәӡам уи, сара сызлацәажәози иара иҷкәынреи еицәыхаран, аумажә зегь рыбжьан.


Ҳаԥсадгьыл ду ахьчаразы аҵеицәа рхы иамеигӡарц ааԥхьара ҳасабла иҩуп иара убас ажәеинраала Ԥхьаҟа, мраҭашәарахь!


Ссиршәа ицқьоу аԥенџьырқәа ирҭасоу асаркьақәа шәҟәы бӷьыцра руеит, автографқәа рнуп абырлаштә мацәазқәа рыла ицәыӷьӷьаны.


Иҭынчӡа Гассан ифлеитеиԥш, аа, нас абас разҟы шкәакәа уаҟа аиха иԥнашәаз рзыҳәан.


Иналукааша ҳашәҟәыҩҩцәа, ҳҵарауаа Руслан Қапба, Борис Гәыргәлиа, Анатоли Лагәлаа, Гьаргь Гәыблиа, Џьума Аҳәба уҳәа убас егьырҭгьы.


Иарбан ӡиасу амшын аҿынӡа инеихьоу, аԥаҩ ихықәгылоу ҵлак ыҵымжәакәа, мамзаргьы шышкамс ҭрак мырбгакәа.


Аха инҵәарц егьагым шьҭа ҳадрама, аамҭа акгьы шәзеилам ҳәа имақарт.


Асерб бызшәа  () — Сербиа аҳәынҭқарра бызшәас иамоуп. Славиан группа, индо-европеитә ажәла иреиоуп.


Аҵых анаанаскьалак, ацәарахь ахы анархо аамҭазы, ишуа, ишуа, ҩынтә-хынтә иҳакәшоит, ахәқәа, агәаҩарақәа еимнадоит, нас агәы анарҭынчлак, иааины ашьшьыҳәа аҭра инҭаианы ицәоит.


Аха имгәыӷкәа иԥсхьада ҳәа шырҳәауа еиԥш, игәы каижьуам, идыруеит мышкымзар-мышкы зны иара изынгьы ишыҟало мшык


Гәыџь итәы шысҳәоз, Машьыхәхеит, иара ҳаргьы ҳабжьухуеит излазбо, дааччоит Уаҳаид, Гәыџь зҿааирхаз асигарет пачка зны мап ацәкны, нас иааимхуа.


Уи игәеисра агәеисрахааит са сажәеинраала, Уи иҿаԥхьа асолдаҭра зуеит сара!


Иара адунеигьы иубац дунеиӡам, ҵаҟа иҭалоу изкыз иаҿҟьашәа, унапқәа шаларԥсу ахара узнеиӡом, еилкаашьагь узаҭом абас ухәызжәа.


Зегьы збазгьы акы ыҵшәеит, уара, илаԥш, ԥҳәыск дагуп ашах иуадалықь.


Убри аамҭаз аҩыџьагьы еидара хьанҭак рыжәҩа инықәхны инкарыжьызшәа, рыгәқәа рҭынчны аҵла ашьапы инавҵыҵит.


Анцәа уихьчааит, дад Ҳашьха дгьыл ԥшӡа, Бара иахьа хәҷык деиӷьӡами Қьаамыл?


Арҭ аҩымш руакы Симонов иҩныҟа дхынҳәуеит, уажәшьҭа маинӡа Аԥсныҟа дзааӡом.


Уи аӡӷабгьы дааччеит, уи уажәшьҭа илбон Нуца лара лхала иара иӡбахә шлам хацәыргоз.


Уажәы ҳшыҟоу инеилажь-ҩеилажьны аентузиазм мацара иаҭаны, уи иахымгакәа аусура азхоны ҳәа иҟам.


Ихазы акәу, лара лзы акәу, аԥсҭазаара зегьы азы акәу, ани ихәыҽ-хәыҽны ииасхьоу аӡыжь аҵа иҭаз ашықәсқәа рыхәа-ца гәаӷны инеицралан, иаразнак иааиқәтәеит.


Егьа шәгәырӷьап шәахьааиуа, днарзыԥшит, амарда иаҿеибаҳәа, ахысбжьқәа ахьгаз ашҟа иҩеиуаз Қсаси Мшәылди.


Заҟа ибашҳакӡа, заҟа хыхь-хыхь ихәлыӷьӷьаны, сахьаркырак аҵаӡамкәа, аԥхьаҩ изгәнымкылауа иҟоузеи арҭ ацәаҳәақәа!


Исыздыруам иббо аԥхыӡ бахьалоу, ма бзызхәыцуа, бхы баназынха, сара ԥхыӡлагь зны днысмыжьц ихала, агәашә ҳанҭыҵгьы, снапы икыхын уи иаха


Дзиҭаххаз издыруам, Анзор, арахь ихы ааҩнеикыр иҭаххеит, аха Анзор дыццакуамызт


Иахьа сцәажәар уаха шаанӡа исҳәаз сеиҭазхәыцхуан, исшәон, исзон, иахьсцәагхазгьы здыруан


Амра ԥхара шәылшәырс иахьынӡаҟоу, анакәымха ҳаԥхьаҟа аӡын ҵааршә шьҭоуп ҳәа.


Аԥсҳа Аҟәа агәҭа еизаз ажәлар идӷьаҵәыӷьаҵәло иҳәеит, уаҳа ақалақь далымҵырц, ирыхшазгьы даргьы ихьчарц, мамзар ацәгьоуцәа еиҳагьы ҳгәаӷ кны нхамҩа ҳарҭом ҳәа


Ари иаргьы баша-машак иакәызма, еиликааит Ламшьаҵә иажәақәа зызкыз, абыржә шакәу иара иҩнаҭа иақәнагоу аԥҳәыс данааигаз.


Уи гәазҭаз аимператор Иустиниан Актәи иполитика ашьақәырӷәӷәаразы Аԥсныҟа дааишьҭит иара иаҳҭынраҿы амаҵура змаз, уа ирааӡахьаз, хылҵшьҭрала абазгаа иреиуаз аевнух Ефраҭ.


Ббатәуп бара бзиа абри азыҳәа, аха саҭамыз, Анна, сгәы иауам.


Убри анаҩс, Череп-иԥа шәаҳцәа ирыҵаку адгьылқәа ирықәиҭӡам иҳәеит, уимоу урҭ бжаҩык рхаҭақәагьы зынӡагьы ҭауади-аамсҭеи иреиуаӡам, баша хылаԥшыҩцәоуп аҟароуп, – иҳәан, иналкаан, иларҟәӡаны дрыхцәажәеит Инал-Иԥацәа.


Нас ианыԥсуа Анцәа дырҭахызар, ианыԥслак апапцәа ирышьҭазар, бзан урҭ ирықәнагауа, ирнаалауа зырымҳәауазеи?


Аха уи инасыԥ ныжьны, дахыԥан, ҽакы дашьҭоуп иаҳа агәра иган.


Урҭ иа хьынӡахәҭоу ианиҳәалак, ргәы анхихлак, ирымбаӡакәа дырзааигәахон, ишьцылон, нас иаҳа игәрагара иалагон даргьы.


Ала иагьа иацәшәазаргьы, аԥа агәбылра аиааит, уи абзиабара илбаанарԥрит ҵаҟа.


Абарҭ дара-дара анеичыча анибарҵәарахь рхы андырха шәаагыл иҟашәҵо иашам, игәнаҳароуп ҳәа разҳәауазгьы уаҩы дҟамлеит.


Сгәы иснаҭон, ахаҵара ҳәа дызҿу снахьысызшәа, абыржәы иааиԥхьысышьшьаашәа, аха урҭ зегьы срызхәы цаанӡа, саб инацәкьарақәа рыла смахәҿақәа ааирӷәӷәеит, сааирхыџхыџит.


Убас знысҵоз са сшәақь ашьхәа надрыӷәӷәало сгәы, Шаҟантә сара иҭсырҟьахьазыз, ашьоуразы сқәы


Зыхәба ипартизанцәеи иареи гәаанагарала иахьеиқәшәаз деигәырӷьо, иблақәа ихаччо иажәа деиҭаналагеит.


Дара рахь снеирц сҭахны, скәанызануа ашә сшадгылаз анылба, лыблақәа лхаччо, уааи арахь, уԥхамшьан, – лҳәан, уажәадагьы сылбахьоушәа, уаҳа уадаҩрак аламҵакәа, иаразнак ашә аалыртын сныҩналгалеит.


Ахәыҷқәа урылатәаны есымша абас ахьуҳәо ҵасума, абри уҳәонаҵы уаԥхьа аӡә ҳаԥсыргьы ҟалоит!


Сгылаз џьышәымшьан насҭха, сажәеинраапақәа ркәасҭха, рымца аԥхарра сгәы ианшуа сыҟан.


Сара сгәаанагарагьы иазмырхакәа, нандугьы длазҵааит, ибзиоуп, ишьахәуп ҳәа ахәшьара шалҭо заа агәра ганы.


Иџьоушьаша, ҳажәлар рҵарагьы ыҟоуп, рдыррагьы ыҟоуп, уажәы ҳҳәынҭқаррагьы ҳаздырхынҳәит, арахь уԥшыр, ҳдоуҳатә культура зықәгылоу ауасхыр аӡра иаҿуп.


Ожәы, ишыжәбауа еԥш, ирмаӡеит изышьҭаз, аха ожәыгь агәыӷра рымоуп, ажәытәра рзыҟалар ҳәа.


Ҿыц ҩаԥхьа сгарҵызшәа збоит уажә агара, иахьа зегьы-зегь сара сырхадоуп


Мусҭафа уара егьауҳәаргьы абри ҳара ҳазҿанхоз абахә ашьапы акәу џьысшьоит.


Ус ҟаларгьы ауеит, аха, ус ҟамларц азы, заа ргәы рымаҳҟьароуп.


Абриаҟара аамҭа арԥыск дихәамԥшуа Андреи ихынҳәра дахьазыԥшыз азыҳәан, лҩызцәа аӡӷабцәа баша быԥшуп, бихашҭхьеит ҳәа иларҳәақәоз, зны лгәы ԥызжәоз ажәақәа уажәы гәаныла дырхыччауан.


Урҭ урцәымшәан, сара уара уӷызбжьы саҳаны саны хынҳәуаз ахәы илбаарцахьан, ирацәаҩнгьы рыԥсы иаҵар ҵеит, аус злоу, абџьар бзианы иргеит рқәақәра сцааит!


Ҳашьра злымшаз ампыҵахалаҩцәа рхаҭыԥан уажәы Ададианқәа рхы ҳаӷатәны иаҳҿагылоуп, аха ҳазшаз зегьы ибоит.


Уажәы ажәлар ҳанрыцҳаха, уара, Џьаԥар агызмал уишьҭагьежьуа уишьҭоуп, џьара шыла ԥуҭк сызицәгозар ҳәа.


Алаԥшҳәаа зхьымӡо, ауаҩы ихшыҩ изҭамыгӡо ақәԥшылара, аԥсҭазаара аикәшара, насгьы уи ҵыхәаԥҵәара шамам атәы рҳәоит абарҭ ажәақәа


Даҽа џьоукых, абыржәада ари абааш зымбацыз, иныҵыҵ-ааҵыҵны, ргәазхара инахәаԥш-аахәаԥшны ихынҳәуан, урҭ ашьха ҿаҩақәа рахь инхоз ракәын.


Лара лакәын ҳаҩны аҭбаара, уи абарақьаҭра, уи ачеиџьыка знапы иқәыргыланы, ишьҭыхны изкыз.


Аха зегь реиҳа лаамҭеи лымчи зықәлырӡуаз, лара илҳәалон еиԥш лыԥсахәага ҭакны изкыз лыжәзаҵә аныҟәгара акәӡан.


Урҭ еиуеиԥшымыз аформақәа рхы иархәаны аԥсуаа рҿы агитациа ҟарҵон аурысцәа шәеимырҵәоит, урҭ шәрыдгылар шәдин, шәыԥсылманра ишԥаԥсыхәоу ҳәа.


Гәылацәақәак раҳасабала рыгәра ганы драцәажәарц дцеит, знызаҵәык иадамзаргьы ацхыраара ирҭарц, инымҵәаӡоз аҳԥҳәыс лызҵаарақәа еиҭах аҭак ныҟаиҵеит.


Дасу ихиҿсахьа, игылашьа, уимоу игәҭакугьы ибарц иҭахызшәа, зназы лакӡаҩакӡа лаимҽхакны ажәлар даарылаԥшит.


Азныказы уи дҭахәхәа даманы аҿынанахон, аха инапы аԥырҳәа инаҟьаны инеиԥырицон, ацәа наскьаны дырҩегьых икылԥшуа иаатәон.


Аиаша ауми иаҳҳәара, цыблаа рҿы аӡынра еиҳа иӷәӷәан, асы заа илеиуан, аҷҷа-ҷҷаҳәа ицәажәо еиҟәжәаны иҵаауан.


Ижәдыруеит, Сергеи Васили-иԥа, аибашьра ҟалаанӡа, еиҳараӡак аибашьра аан анцәахәы иеиԥш, ҳаҭыр иқәысҵон, сытҟәаны санрымаз ҳашьцәа, ақырҭуа телехәаԥшрала иқәгылан


Стиопа шәиҩынҩажәижәаба килограмм икапануан, аа дахькыду, ампахьшьы зхаршәыз апатреҭ ашҟа лнапы налырххеит.


Усҟантәи аиҳабыра ари ашәҟәы авторцәа иага ирықәӡбазаргьыы, иага рықәырҳәацәазаргьы, иага икыдрҟьазаргьы, иҵоуроу алҵшәақәа аиуит, аԥсуа жәлар изларыхәақәаз ҟалеит.


Уи илаҳҳәеит фатәыс иалаҳхыз, арыжәтәгьы налаҵаны ҳастол андырхиа, акрыфара напаҳаркит.


Абри ахаҵа ҩажәаҟа шьаҿа иаԥхьаҟа инаскьаганы, ахаҳәра инылаиргылеит, иахоума, иацоума џьоукы иржәуазар акәхарын ауатка ԥаҭлыка.


Са сышьхақәа шәҩыҵала ахаҳә жәпа еихаргыла, Егри Гагреи еимадоушәа, абаашхәҵа рыбжьгоуп.


Аҽы уажәы-уажә иаақәырқәыруан, ҳабацо арахь, узҽыжәымлозеи ҳәа аԥсҳа иазҵаарц аҭахушәа.


Абас, Елҟан Урыстәылан абаандаҩцәа рзы иҭрыжьыз аманифест ихы изамырхәакәа, зыҽны амҩа дықәлашаз амшаԥ ауха идунеи иԥсахт.


Гхақәак ҳахьзаргьы, шәара, абык иеиԥш ҳшәыхәаԥшуеит, ишәарҳәазаап иахьа, ҳпартеизараҿы апроект ҟарҵахьеит апартиеи Ашәҟәыҩҩцәа Реидгылеи ҳалырцарц, ихы кны дӡырҩуан.


Хыхь ишазгәаҳҭахьоу ала, асду алеира ажәлар иԥышәага дуны ирзыҟалеит, аџьабаа ду днарбеит.


Аҳәсақәа ргәы иахәо анцәагьы изыҟаҵом ҳәа ирҳәо ҵабыргуп, уҽырҟәышны, уҭынчны, ухәыцуа утәар ҟыт-ԥсытк иҿшәом, деихаткачны дтәоуп, угәы ирҿыӷьуеит, – рҳәоит, асамырҟәыл раҳәо, иурччо уалагар иҿашәалак иҳәоит ҳәа, ушьҭахь игыланы уцәгьа рҳәоит


Афы аҳ ду ҳаниҳәа нахыс ҭаацәала ҳгәырӷьо ҳаҩны ҳаҩноуп ҳәа рхы иазырҳәо иҟоуҵарц ҳуҳәоит.


Аабыкьашәа уи аҩны дшыҟаз лхаҵеи лареи ак еимаркын, лара абри аӡхықә иаваршәны абрахь лҿаалхазаап.


Бакәра ара иаацәырҵра, Ҷыҷын игәы арыӷәӷәеит, избан акәзар, рыҩны даннеилакь, иаби иани ухәмарлаҳәа дыргәыбзыӷны адәныҟа ддәықәыҵалон


Зыхәба раԥхьа иршәыз агранат, аԥенџьыр икылууаан аҩны аҩнуҵҟа иԥжәеит уахьынтә иҷаӷьҷыӷьуаз автоматқәагьы рыбжьы ааиқәтәеит.


Ара иааин арбаганацәеи анацәхыԥи рыбжьара исыцәкылсын, ианыз зегьы иафо, иафо


Заур ажәа рҟәышгақәа ансеиҳәа адырҩаҽны агәылара сцеит, дналагеит Ерасҭа, ҩаԥхьа рыԥсы ршьарц иантәа.


Абаакы, ихы-иҿы кәрыхәҵәаӡа, аварахьала ирҟьаз исатина блуз еиқәаҵәа иҿарыбӷаа, ҳәынҵәра шкәакәала еибаркны, ихәда иҭаҟаца, ицәа ианаало иӡахны.


Сылаӷырӡ сгәы икылаҵәон, самырцәажәо ианалага, уара усҭахуп, – сҳәеит, сыԥсуеит, схы тҟәацуеит, – сҳәеит!


Уи иҵегьгьы наҟ иҽанеиҭа, иқәсхьаз иџьынсқәа дырҭаҟыҟы, иԥхьаҳәҳәаз имаӷрақәа ирыҵыҳәҳәоз имышьхәылҵқәа аџ рықәтата, угәы злеихылоз акы далаҟамызт.


Ашкол санҭаз уа саннеилозгьы Хьӡыбзиа дааит ҳәа, дсеигәырӷьон гәаныла игәалаиршәон аиарҭаҿы дахьхықәтәалаз.


Дад, асеиԥш аргама ашәарҭара аныҟала, аҭырқәцәа рҿагылараз Кавказ ажәларқәа зегьы рҽеидыркылеит, урҭ рхыԥхьаӡараҿы иҟан аԥсуа жәларгьы.


Сырма лыҟамзаара шԥауныԥши, – лҳәеит Арда дахьааҩналаз, аҩны шузеилмыргаз убо, саауцхраап


Санаақәхало абри ҳдунеи ду самкуа, иҟаз схысуеит, иҟоу схысуеит имцаны


Ԥсҭазаарак уи анаҩс иҟамшәа, Заб иџьыба зылаԥш нахымшәаӡац, еилԥхаауа зхы-зҿы цәыҟәамшәышә, Знапхыц уск аҿы инхымшәаӡац, Аҵыхәтәантәи модала иҽеилаҳәа, Хшыҩ зҵаӡам цәажәаҩ ҿеихамлак Агәра згоит дыббар бышиеилаҳауа.


Шьмаҭ иҩны-игәара, ҭаацәаныла иааилатәа, ажәытә аҿатә ианалацәажәо, ашәа ажәабжь уҳәа иҷкәынра игәаланаршәоит.


Амшын цәқәырԥа ихнаҩахьаз ахьӡ, ҳхәыҷра аамҭа агәы иаҵаршәны иҵәахыз ахьӡ?


Аԥсны иҟоу аҭоурыхтә баҟақәа ахырӷәӷәарҭа баақәа, ауахәамақәа, аҭӡамцқәа аҵарауаа анрыхцәажәо инеиԥынкыланы урҭ рыргылара Аԥсны анҭыҵтәиқәа ирыдырҳәалоит.


Иара даныҩдәылҵ, илмаҳаз акыр иҳәоз џьышьа, ахәыҷқәа лыманы дахьгылаз ан днеиҿаԥшит.


Ҵыхәаԥҵәара змам аусқәа зегь ирышьҭоу, иагьрыхьӡо, иудкыл ҩызас сара иусҭо


Ан адунеи дамкуа акәын адәы дшықәыз, лыԥсы мҭәуа, ак абамҵасырсри ҳәа лыԥсы қымқымуа.


Аҵаҩ гәеилыхха Мыҷа дназлоу ихыччартә аситуациа ихы ҭаиргылт арҵаҩы Ӡаӡ.


Уажәшьҭа еидарак шазԥшыз ауамдырхуаз, аҵыхәа патагәа инаркны, ашьындырӡаа хәыц хабаақәа рҿынӡа аҽархион.


Ахыци ахәымпали рыла ацәҟьара деихсуа ашьашәыраҿы дтәан иара, днарԥылан аԥсшәа реиҳәеит, инаиртәеит, лафқәакгьы аацәыриган, аха иазыӡырҩуаз дабаҟаз, рыблақәа ҿыцха ихан, гәырҩак шрымоу ҩашьомызт.


Ҳаицәажәара зынӡа даҽакахьы ҳахнагеит акәымзар, сзышьҭоу аус беилыркааразы абыржәоуп аҳәаха ансоу.


Дшааиуаз, азал агәҭаны игылаз ҟәардәык даахан, утәа ҳәа Разан днаидгылеит.


Зыҷкәын заҵә дзыԥхазгьы, иагьа дыкҿаиҵаргьы, иагьа диџьабаргьы, длаӷырӡышаргьы, аҵыхәтәаны анышә даимҭар ауам, знык анышә анрыбжьалалак, ахьаа цәгьа хызҽуа аамҭа ауп.


Сыԥсӡамзар, џьара узбахьеит, – иҳәеит Папаса, Лад иаԥсшәаҳәара ацымхәрас, иара ус, маҷкгьы дҩеихашәа иун.


Гәырҩеи-гәырӷьеи ирзеимакыран, ириааиуа сзымдыруа, сзаҵәӡа, искша сақәымшәо маакырас, сгылоуп сашҭа аханӡа.


Иаҳа имарианы какалк абаскри ҳәа, акрыфарҭақәа рышә снылаԥшуа сышнеиуаз, сара сеиԥш ацәҳәыҟьантазқәа ахьыҩналоз џьара снымҩахыҵит.


Зны абни нхыҵтәи ддәықәлеит, аахыҵтәи дибарцы, ари аахыҵтәигьы ддәықәлеит нхыҵтәи иахь дибарцы.


Аповест аҿы иарбоу ахҭысқәа мҩаыԥсуеит иҳаҩсыз ашҳәышықәса актәи азбжазы, Аԥсны Урыстәыла иадырҵахьан, аха Ачачбақәа раҳра аҵыхәа ԥырымҵәацызт.


Аха иԥсҭазаара даналҵ, изыхҟьа-зынԥаз еилкаам, иԥа аиҳабы иакәӡамкәа Аԥсҳара ааникылт Гьаргь уара уԥа аиҵбы.


Аԥсшьаҩцәеи ара ҟа инхо ақалақь уааи реизыҟазаашьаҿ изызхәыцым шьарда ирацәоуп.


Аԥенџьыр ала аҩналара ауеит, аха агвардиаа убра ԥхьарҭас ирымоуп уахынла, ашәқәа азыркызгьы дара роуп, – рҳәеит.


Егьаҩы егьа рҳәаргьы, ҩыџьа ахацәа ахьеидгылоу блас ицәыругозеи абри уара?


Иара дааччан, уи азы уеиҵаҳархом, ӷбала уҳашьҭуеит бжеиҳарамҩанӡа, нас ҽуардынла, фаетонла зҳәаз еиԥш, ахуҳәа уахьнагатәу унаргоит.


Уи аҽны зегьраԥхьаӡа акәны Аԥсны аҳҭнықалақь Аҟәа аҿтәи астадион аҟны имҩаԥган аԥсуа-адыга жәларқәа Жәларбжьаратәи рфестиваль.


Изулак, сшәақь аҵа скылԥшшәа ҟасҵан, Аха аҿаԥ ааҿыҵгеит, иҭҟьом ибааӡан.


Издыруамызт аиаша еилырганы Шара уажәгьы лгәы изымцо дыҟазу-дыҟамзу, Зосими лареи акыр рыбжьоу-ирыбжьаму.


Ароман Асду аҿы Мсоусҭ диеиҳамзар диеиҵамкәа, аҭыԥ ааникыло, ихадароу аперсонажцәа дыруаӡәкны дыҟоуп Мзалеи.


Аҳа ҟалароуп, мра хәыҷқәоушәа, илашаӡа, ажьаргәыцқәа ара иԥхалароуп, ахьычԥаԥырқәа ара иԥырлароуп


Иҽыжәырҵаз уажәымзар-уажәы дҽыжәҩырны дкаҳап уҳәартә, ихахәы аҳаса алатата, ацәаҳа еиԥш дуауаӡа дҽыжәын.


Насгьы ихадароу, зҭоурых ду, акры зхыҵуа, даҽакы иаламҩашьо абызшәа ссир аԥсуа бызшәа рымоуп.


Аҳцәа аҩыџьагьы ҷкәын хәыҷы ԥшӡа еинаалак данырбалак, ламысрак аарыламсӡакәан иани иаби даарымкәкәааны, евнухк иаҳасабала дҟаҵаны ихаҵара далхәдатәны


Аха, аԥсуа ашәҟәҩыра аԥҵаха изҭадаз, Уи еснагь абџьар хыхьчага даҵазар!


Алемсаа млаҟымлаҵәо, Хырҵәык ржәит, изгара зжәыз, Ԥыҭк анырфа еибаргәырӷьаҵәо, Иналацәажәеит рымҩа изқәыз.


Ажәҵыс ԥыруа хыхь исхалаз иааип ҳәа иҟадаз абра, шьыжьык ссофаҿ иара ахала иалагеит аҭыԥ аҳара!


Илахь еиқәны дубомызт Дырмит, ҳԥааимбар, аԥсуа иажәа иалшоз ҳирдыруан ҳааибабар.


Инапсыргәыҵақәа надааада иуаҭәа шәпара инықәырсны, дышҩаҵҟьара, иаԥхьаҟа ак гәеиҭазшәа, ихы ҩеиҵыхны аԥшра дналагеит, нас ашырҳәагьы даагылеит.


Ицхыраара саҳәар сҭахымызт Анцәа, аха сычҳара аҵыхәа аныԥҵәа, иара убригьы зны дысҿашәон, аха сыгәхьаагьы имкызт, сыҽхәызжәон.


Дааҭымҵуа схы дызҭахазеи адгьыл снықәӡыҭ, ажәҩан слалаӡ сцазшәа збо ауаҩы ҳәа шаҟараантә саатәахьааз!


Иажәеинраалоу аҩымҭа дуӡӡаҵәҟьа сара санаԥхьо сара дысгәаланаршәоит зны-зынла аҽыҩ ҵакны иалацәаӷәо, ҽыҩк аҳасабала, уи бжьызхуа ауаҩы.


Инеибеиԥшны зегьы еиларҵеит, ахысрақәа рышьҭыбжь цәгьахеит, харантә иааигәахаз ақәыршаҩы жәылеиԥш уи уаршәаратәы иҟан.


Ари еԥшала аԥсуа депутатцәа рхыԥхьаӡара маҷхыеит, аус аҿы имаҷны акылсра даара аус иазеицәоуп


Апиеса анҵәамҭа Авинал ахьымҩаԥысуа аимҵәаҩ иӷбаҿы ауп, егьырҭ аԥсуа нхацәа реиԥш Рашьыҭ иҭаацәарагьы ара иҭоуп, изықәгыәӷуаз аџьанаҭрахь акәым, ԥсра-ӡра иаманы ицоит иара.


Милаҭеилыхра ҟамҵауа, напеикәыршала иахьеибабауа ҳәа сара иахьыздыруа раԥхьа игылоуп џьарак ҵарҭышагарала иеилахәу амаҵурауааи аорганқәа русзуҩцәеи.


Сара сныҟәо, аҵых ҭынчра салан, ашьхахь схалон, агахь сылбаауан, аеҵәақәа снапы ианыԥсалон, дара рхала икыдшәан исзаауан.


Ашьҭахь, ҳапатуеиқәҵара ашықәсқәа анахыла, сара еилыскааит, Кьыршьал бзиа ишибоз, ҟазшьа бзиан ишимаз иҭахцәа, идырцәа азырӡырҩруа ажәеинраалақәа рыԥхьара.


Мыкыҷ иеиԥш Патыхәгьы дгызмалуп, дыцәгьаршҩуп, асовет мчреи, аколнхареи, аҿатә еизыҟазаашьақәеи баны дынхом.


Дзыхьӡаз, ицәыбжьахаз уҳәа, шьҭа ахаан еидкылашьак, еиԥшьышьак змам амшқәа днархысын уиижьҭеигьы цәаҳәак анимҵаӡацзаап, маҷк дагьынацәшәоит иара абри имшынҵа


Аиаша аахтны иаҳҳәозар, Аидгылара иалшеи аибашьраан, насыԥс ажәлар ирнаҭеи уи ашьҭахьгьы, иахьагьы иабаҟоу?


Далганы аҩныҟа даныхынҳә, аԥсуа хәыҷтәы дурнал Амцабз аредақциа аҿы аусура далагоит.


Абри аиԥш аҭагылазаашьа ансымоу, сара адунеи амилаҭқәа зегь рыхшара бзиа избо, сгәы сымҭахәыцырц сылшом


Аҳақьым ихы-иҿы шыхҩаз ҵаҟаӡатәи архьшәашәарҭа иҟасҵаз амардуан ҳалбаан, аԥсы дахьышьҭаз ашә аасыртит.


Ишиҳәаз еиԥш рыҽҟаҵаны, уаӷаимшхара иабраа еимырхха икны, ашьаӡабаа ргәдшыла асакаса данҵаны ашҭа дрыманы инҭалан, днаганы лара дахьаадәылҵҵәҟьоз аӷьараҳәа днадрыжьлт.


Алада иҟаз телефонла мацара еиликаауан, аха аус цқьа аҭыԥ иқәиҵарц, уа, иԥа дахьышьҭаз, дыҟазар еиӷьын.


Абри заҳаз амаҵуарқәа, аақ, аақҳәа имԥшӡакәа, аԥшәма имоурц аԥхасҭа, иҩны иҭалт ахарԥасҭа.


Иԥшын ԥсыхәа змоуаз сара сыда, сыԥсы ҭакны изкран иҟаз ԥшын.


Раԥхьа идыргылыеит аҵара аблахтра, ҩба жәлапр рҳақьымра, хԥа жәлар рыцхыраара, маҭәалыеи маҭәахәылыеи, ԥшьба амҩақәа, хәба администрациа қәнагала?